Ημέρα 357: Ο Μπούκουρας είχε «πέσει απ’ τα σύννεφα» | Golden Dawn Watch\n357η Συνεδρίαση, Αίθουσα γυναικείων φυλακών Κορυδαλλού, 9/5/2019\nΑυτοπροσώπως παρόντες κατηγορούμενοι: Μίχος Νικόλαος\nIII. Συνέχιση κατάθεσης της μάρτυρα Αθηνάς Κουτσοπάνου.\nΗ μάρτυρας δήλωσε ότι διατηρεί ασφαλιστικό γραφείο στη Χαλκίδα από το 2010 και ότι γνωρίζει τον Μίχο από το 2015, ενώ διατελεί επιστημονικός συνεργάτης από το 2017 από την ανεξαρτητοποίησή του. Ότι έχει ακούσει γι’ αυτόν τα καλύτερα λόγια και ότι δεν ήξερε να αντιμετωπίζει ποτέ κάποιο θέμα με την τοπική του στην Εύβοια και ότι για τη δίωξη είχε πληροφορηθεί από τα μμε και την τοπική κοινωνία. Ότι ο Μίχος της είχε πει ότι είχαν αλλάξει τα πράγματα ενώ είχαν ξεκινήσει σαν κόμμα ιδεολογίας, ότι ο ίδιος θορυβήθηκε πολύ από τη δολοφονία του Π. Φύσσα και ότι για το περιστατικό με τους Αιγ. Αλιεργάτες είχε πει «αυτό είναι κάτι εντελώς ηλίθιο που έχει συμβεί», ότι τα πράγματα είχαν αλλάξει από το ’10 και μετά και ότι η ομάδα την είχε απομακρύνει όπως φαίνεται κι από το ότι δεν ήταν στο (Πολιτικό) Συμβούλιο.\nΓια το θέμα του τι τελικά έκανε όταν κατάλαβε τις αλλαγές αυτές, η μάρτυρας είπε ότι ο Μίχος της είχε πει «δε φεύγεις εύκολα από την άποψη ότι είναι ολόκληρη αλλαγή συνειδήσεων». Για την Πάρο είπε ότι της είχε πει πως ήταν ένα κάλεσμα που τους είχαν κάνει κάποιοι και αμύνθηκαν σε επίθεση άλλων. Για το περιστατικό στο Συνεργείο η μαρτυρας είπε ότι ο Μίχος πέρασε από τη μοτοπορεία για να πετάξει 2 φυλλάδια και τίποτε άλλο και ότι ο ίδιος είπε «πέρασα, είδα, έφυγα». Ότι ο λόγος που τον έκανε να ανεξαρτητοποιηθεί ήταν μια αλληλουχία γεγονότων, με τη δολοφονία του Π. Φύσσα να τον έχει συγκλονίσει περισσότερο, ενώ κατέθεσε ότι ο Μίχος δεν γνώριζε τον Ρουπακιά.\nΣε ερωτήσεις του Δικαστηρίου για ποιο λόγο δεν απομακρύνθηκε νωρίτερα, είπε ότι ο ίδιος ήταν στο νομό του και δεν είχε καμία σχέση με όλο αυτό και ότι όταν είπε στον Μιχαλολιάκο ότι θέλει να μιλήσουν γιατί θέλει να φύγει «του βάλανε κρυφά έναν κύριο Χουλιαρά που ήταν πρώην διευθυντής της αστυνομίας συνταξιούχος… ο κ. Μίχος δεν είχε θέμα να μπουν καινούριοι αλλά ο συγκεκριμένος κυκλοφορούσε σε όλη την Εύβοια και τον διέσυρε». Για τα δύο όπλα που είχε, είπε ότι τα είχε για την προσωπική του ασφάλεια και για το περιστατικό με τους Αιγ. Αλιεργάτες ότι (ο Μίχος της είχε πει ότι) αν έχει συμβεί αυτό το πράγμα, είναι ηλίθιο και ότι το καταδίκασε. Ότι ο λόγος που ξαναέβαλε υποψηφιότητα και βγήκε το ’15 ήταν ότι είχε πολλές προσωπικές ψήφους και ότι «όταν του μπήκαν χειροπέδες, «καταρρακώθηκε η προσωπικότητά του» ενώ το Δικαστήριο επέμενε για το μη κατανοητό «του συγκλονισμού» του εφόσον δεν αποχώρησε αμέσως μετά τη δολοφονία Φύσσα.\nΣχετικά με το μάθημα σφαγής για το οποίο είχε καταθέσει άλλη μάρτυρας ότι ήταν μπροστά όταν ο Μίχος το ακύρωσε, η μάρτυρας είπε ότι μπορεί να ήταν προσωπικοί οι λόγοι της να πει κάτι τέτοιο.\nΟ μάρτυρας ρωτήθηκε κατά σειρά από τους συνηγόρους πολιτικής αγωγής Θεοδωρόπουλο.\nΗ μάρτυρας κατέθεσε ότι υπάρχουν μέλη στη ΧΑ και ότι ο Μίχος ήταν ένα από αυτά, ότι τα όργανα είναι η Κεντρική Επιτροπή και το Πολιτικό Συμβούλιο, όπου ο Μιχαλολιάκος δεν ήθελε να τον βάλει και ότι δεν ήταν ούτε στην ηγετική ομάδα. Ότι η ιδεολογία της ΧΑ δεν είναι ναζιστική και ότι δεν γνωρίζει για περιστατικό στο παζάρι της Ιστιαίας ούτε για το βίντεο που αποτελεί το αναγνωστέο 28.\nΣτο σημείο αυτό παρενέβηκε ο συνήγορος υπεράσπισης Γρηγορίου λέγοντας ότι εκείνος δεν έχει στα χέρια του το αναγνωστέο 28 και τη δικογραφία του Κορυδαλλού καθότι δεν του τα παρέδωσε ο συνήγορος Ζωγράφος, ως εκ τούτου διακόπηκε η εξέταση της συγκεκριμένης μάρτυρος για την ερχόμενη Τρίτη, προκειμένου ο Γρηγορίου να λάβει το υλικό και να ενημερωθεί.\nΙV. Κατάθεση του μάρτυρα Τσουκνάκη.\nΟ μάρτυρας κατέθεσε ότι γνωρίζει τον Σ. Μπούκουρα από το ’07 από την ομάδα ποδοσφαίρου στην Πετρούπολη και ότι εντάχθηκε (ο Μπούκουρας) στη ΧΑ το ΄11-΄12 και εκείνη την τετραετία είχαν σχέσεις. Ήταν πολύ φιλικός, προσιτός στα παιδιά από άλλες χώρες που είχαν στην ομάδα «και ήταν και πάρα πολύ αγαπητός». Τώρα κάνει ένα κίνημα στην Κόρινθο για να βοηθήσει κόσμο που έχει πρόβλημα και ότι όσα γνωρίζει σχετικά με τα αδικήματα τα έχει δει στην τηλεόραση, δηλαδή ότι τον κατηγορούσαν ότι έχει σχέση με εγκληματική οργάνωση και όπλα και ότι «δεν το πιστεύει πως έχει σχέση ο Στάθης με τέτοια πράγματα». Ο μάρτυρας κατέθεσε πως ο κατηγορούμενος Μπούκουρας εκείνη την περίοδο, πλήρωνε τις συνδρομές των παιδιών στην ομάδα και ότι ουδέποτε τους έχει αποκαλέσει αποβράσματα και σκουπίδια και ότι αυτές είναι εκφράσεις άλλων. Ότι ο ίδιος δεν έχει υπάρχει ψηφοφόρος της ΧΑ και ότι ανήκει «προς τα αριστερά», ότι δεν γνωρίζει ούτε για τις δράσεις της ΧΑ στις οποίες έχει συμμετάσχει ο Μπούκουρας, ούτε για περιστατικά στο λιμάνι της Κορίνθου κατά αλλοδαπών ούτε για την κατηγορία σχετικά με τα όπλα. Συμπλήρωσε πως κατηγορούμενος σήμερα εργάζεται σε συνεργείο ενώ παλαιότερα διατηρούσε κατάστημα εστίασης στο οποίο απασχολούσε και κάποιον αλλοδαπό μαζί με τη γυναίκα του και ότι «ήταν κύριος απέναντί τους».\nΟ μάρτυρας ρωτήθηκε κατά σειρά από τους συνηγόρους πολιτικής αγωγής Θεοδωρόπουλο και Καμπαγιάννη.\nΟ μάρτυρας είπε ότι δεν γνωρίζει αν ο Μπούκουρας συμμετείχε στις δράσεις του Αγίου Παντελεήμονα και σχετικά με τη δολοφονία του Φύσσα είπε ότι είχε στεναχωρηθεί πάρα πολύ και ότι γενικά «είναι άνθρωπος που τα καταδικάζει». Ότι έφυγε από τη ΧΑ «όταν άρχισαν να γίνονται εγκληματικά πράγματα» και ότι δεν γνωρίζει ποιες είναι αυτές οι πράξεις που δεν τις ήξερε ο Μπούκουρας πριν και το ΄14 και τις οποίες διάβασε στη δικογραφία και κατόπιν απεχώρησε από τη ΧΑ.\nΟ μάρτυρας ρωτήθηκε κατά σειρά από τη συνήγορο υπεράσπισης Πανταζή.\nΟ μάρτυρας είπε ότι μαζί με τον Μπούκουρα, είχαν ντύσει όλα τα παιδάκια της ομάδας για να πάνε σε μια εκπομπή για το Champions League και ότι είχαν μαζέψει χρήματα για το Χαμόγελο του Παιδιού και για 2 οικογένειες που έμεναν σε λουόμενα και ότι ο Μπούκουρας θέλει να βοηθήσει. Ότι το 2010 είχε πολιτευτεί με τον Παχατουρίδη ενώ ότι λέγοντας «εντάχθηκε» στη ΧΑ, εννοεί ότι ήταν υποψήφιος. Ο μάρτυρας κατέθεσε επίσης ότι το σπίτι του Μπούκουρα ήταν ανοιχτό στον κόσμο ειδικά τις βραδιές ποδοσφαίρου και ότι δεν είχε ποτέ δει εκεί κανένα σύμβολο.\nV. Κατάθεση του μάρτυρα Ευθυμίου Τσαρμπού.\nΟ μάρτυρας αυτός κατέθεσε ότι είναι δημοσιογράφος στην Κόρινθο, διαθέτει δική του ιστοσελίδα και «ασχολείται με όλα». Τον κατηγορούμενο τον γνώρισε με την ιδιότητά του (του πρώτου) ως υποψηφίου της ΧΑ σε μια διανομή τροφίμων στην Κόρινθο που είχε πάει να την καλύψει. Εκεί, ήρθε ο κατηγορούμενος (Μπούκουρας) και του ζήτησε να μην τραβάει πρόσωπα για να μην τα εκθέσει εκείνους που είχαν πάει εκεί να πάρουν τρόφιμα. Ότι έκτοτε έχουν μιλήσει 6-7 φορές καθώς ο μάρτυρας τον καλούσε «όταν υπήρχε κάποιο θέμα που ενέπλεκε τη ΧΑ». Ότι όταν δολοφονήθηκε ο Φύσσας, ο Μπούκουρας δεν ήθελε να μιλήσει γι’ αυτό και ότι ήδη από τον πρώτο χρόνο (της εκλογής του) είχε αποκτήσει ένα διαφορετικό προφίλ, ήταν πιο πολύ «τοπικός βουλευτής» και δεν έκανε ομιλίες στην Κόρινθο γιατί «προκαλούσε την τοπική κοινωνία» η οποία δυσανασχετούσε επειδή το γραφείο της ΧΑ στην Κόρινθο είναι απέναντι από το δικαστήριο.\nΕίπε πως ο κατηγορούμενος δεν έχει την επιθετικότητα και το μάρκετινγκ της ΧΑ και ότι είχε ασχοληθεί με το Κέντρο Μεταναστών στην Κόρινθο και είχε προσπαθήσει να εμποδίσει ένα φορτηγό γεμάτο μετανάστες να περάσει. Ότι δεν θυμάται αν στο συμβάν αυτό ήταν παρών ο βουλευτής Παναγιώταρος και ότι δεν έχει καλύψει δημοσιογραφικά ο ίδιος το περιστατικό της επίθεσης στο λιμάνι της Κορίνθου, για το οποίο ενημερώθηκε μέσω internet. Για το γεγονός της δήλωσής του μέσα από τη φυλακή ότι ανήκει στο ΠΑΣΟΚ, ο μάρτυρας είπε ότι ο Μπούκουρας του είχε πει πως δεν είχε καμία σχέση με το φόνο και τη δομή της ΧΑ και βρέθηκε εκλεγμένος βουλευτής επειδή «του είχαν πει, μπες», διαπίστωσε δε τί συνέβαινε στη συνέχεια, από την εκλογή του ως βουλευτή έως τη δολοφονία Φύσσα.\nΣχετικά με ερώτηση που έγινε στο μάρτυρα περί της άποψης του Μπούκουρα για την επίθεση σε βάρος των αιγ. αλιεργατών και μελών του ΠΑΜΕ, δεν δόθηκε απάντηση. Για την εκβίαση επιχειρηματιών στην Κόρινθο για τη ΧΑ, ο μάρτυρας είπε ότι έχει υπάρξει μια κόντρα με το δήμαρχο Κορίνθου και ότι ο Μπούκουρας, οικογενειάρχης άνθρωπος, έχει λειτουργήσει με τρόπο θετικό για την Κόρινθο, σήμερα δε ανήκει σε έναν άλλο σύλλογο που κάνει διανομή ρούχων, παιχνιδιών, «δηλαδή το ίδιο πράγμα που γινόταν με τη σφραγίδα της ΧΑ, συνεχίζει και τώρα».\nΓια τα Δερβενάκια είπε ότι δημιουργήθηκε ένταση όταν ακούστηκε ένα σύνθημα «αλήτες, προδότες, πολιτικοί» και ότι ο δήμαρχος Κορίνθου κατέθεσε στεφάνι και ζήτησε συγνώμη από τον κόσμο για το περιστατικό αυτό. Ότι από πριν ακόμα τη δολοφονία του Π. Φύσσα ο μάρτυρας εκτιμά ότι ο Μπούκουρας δεν είχε καλή σχέση με τους άλλους βουλευτές Πελοποννήσου οι οποίοι δεν εμφανίζονταν συχνά στην Κόρινθο. Για τη σίτιση στο κέντρο της πόλης, ο μάρτυρας είπε ότι πρόκειται για πολιτικό μάρκετινγκ και χυδαία εκμετάλλευση και επίδειξη και ότι τον Μπούκουρα δεν τον εξέφραζαν τα emails της ΧΑ, για τα οποία είχε πει ότι ήταν για «αλήτες πολιτικούς», αλλά εκείνα που έστελνε ο ίδιος.\nΟ μάρτυρας ρωτήθηκε κατά σειρά από τους συνηγόρους πολιτικής αγωγής Καμπαγιάννη, Σκαρμέα, Θεοδωρακόπουλου, Βρεττό, Αντανασιώτη, Μαλαγάρη και Παπαδοπούλου.\nΟ μάρτυρας αρχικά ρωτήθηκε για ζητήματα που είχε πάρει συνέντευξη στον κατηγορούμενο. Σχετικά με το πώς γίνεται κανείς μέλος της ΧΑ, τον είχε ρωτήσει ο ίδιος λέγοντάς του «εγώ είμαι Έλληνας, χριστιανός ορθόδοξος και πατριώτης, μπορώ να γίνω μέλος ;» και ο Μπούκουρας του είχε πει «ναι» και ότι άλλο πράγμα τα μέλη άλλο οι υποστηρικτές αλλά δε γνώριζε τη διαφορά. Σχετικά με τις περιπολίες και τις κλοπές, ότι ο Μπούκουρας του είχε πει ότι θα τους οργάνωναν εκείνοι για το πώς θα περιπολούν ενώ για τους συνεργάτες του που είχαν βρεθεί με όπλα ότι ο Μπούκουρας δεν του το επιβεβαίωσε και είπε συγκεκριμένα «αν είναι χρυσαυγίτες, θα τιμωρηθούν διπλά». Ότι για το περιστατικό με στις λαϊκές αγορές, ο Μπούκουρας είπε στο μάρτυρα «εγώ φίλε πάντα βουλευτής ΠΑΣΟΚ ήμουν» ενώ ο μάρτυρας δεν θυμόταν αν την ώρα που κατέθετε στεφάνι στα Δερβενάκια ο κατηγορούμενος, ο κόσμος φώναζε το σύνθημα «αλήτες προδότες πολιτικοί».\nΣε ερώτηση σχετικά με τη δράση του εκτός Νομού Κορινθίας, ο μάρτυρας είπε ότι δεν γνωρίζει ούτε και για το Καταστατικό ενώ στη συνέχεια του επιδείχθηκαν φωτογραφίες όπου ο μάρτυρας αναγνώρισε τον Μπούκουρα έξω από το στρατόπεδο ενώ όταν του δείχνονταν τα τάγματα εφόδου, είπε ότι σε καμία περίπτωση αυτοί δεν είναι πολίτες της Κορίνθου αλλά ότι ήταν κάτω από 10 άτομα και «κατάφεραν να βγάλουνε όλο τον πληθυσμό της Κορίνθου χρυσαυγίτες» επειδή υπήρχε εκεί εκείνη η αποθήκη ψυχών ( το στρατόπεδο με τους μετανάστες). Στη συνέχεια ο μάρτυρας είπε ότι τον Πατέλη τον είχε ακουστά, ότι είχε δει πολλές φορές τον Μπούκουρα να είναι με ομάδες που φορούσαν μαύρα μπλουζάκια της ΧΑ και παραλλαγές και αναγνώρισε σε φωτό που το επιδείχθηκε τον οδηγό του Μπούκουρα ντυμένο με παραλλαγή. Ωστόσο δεν γνώριζε για το περιστατικό στα Εξαμίλια ούτε για την προεκλογική ομιλία του Μπούκουρα στη Νεμέα ενώ ανέφερε ότι γνώριζε για μια έντονη αψιμαχία στο Χιλιομόδι.\nΣχετικά με την καταδίκη από Μπουκουρα της δολοφονίας του Φύσσα, ο μάρτυρας είπε ότι η καταδίκη ήταν ότι μια μάνα έχασε το παιδί της, ότι εκείνος «δεν κάνει τέτοια πράγματα» και ότι είναι ΠΑΣΟΚ. Για τις δράσεις που γίνονταν στην Κόρινθο, είπε ότι οι δράσεις αυτές εντάσσονταν σε μια συνολική στρατηγική και «ήταν ένα μάρκετινγκ». Ότι ο ίδιος κατατάσσει τη ΧΑ στο φασισμό ενώ ο Μπούκουρας προσπαθούσε να την εξωραϊσει και την έβλεπε πιο ρομαντικά απ’ όσο ήταν. Ότι γνώριζε το Μιχαλολιάκο 1-2 χρόνια πριν εκλεγεί. Όταν ρωτήθηκε ο μάρτυρας τί εννοούσε όταν είπε ότι ο Μπούκουρας διαφωνούσε με τις δομές, απάντησε «δεν είπα δομές, πρακτικές είπα, για τις λογικές αυτές». Ερωτώμενος για το περιστατικό έξω από το στρατόπεδο, είπε ότι ο Μπούκουρας δεν έδινε στρατιωτικά παραγγέλματα αλλά έλεγε ότι είναι ο ίδιος μπροστά επειδή έχει ασυλία και στους άλλους, να μην έρθουν, ότι 3-4 από τις ενισχύσεις που ήρθαν φορούσαν κράνη. Για το αναγνωστέο 350 που του ζητήθηκε να σχολιάσει, ο μάρτυρας είπε «στην Κορινθία αυτό που βλέπαμε εμείς σα Μπούκουρας δεν ήταν αυτό».\nΟ μάρτυρας ρωτήθηκε κατά σειρά από τους συνηγόρους υπεράσπισης Πανταζή και Γρηγορίου.\nΟ μάρτυρας κατέθεσε ότι στη διανομή τροφίμων στην Κόρινθο βρίσκονταν και πολλοί αλλοδαποί ενώ για το περιστατικό στη λαϊκή είπε ότι κλάπηκε η ταμειακή μηχανή από έναν έμπορο και κυνήγησαν το δράστη τον οποίο χτύπησαν με όπισθεν έξω από τον ΟΣΕ. Ότι ο Δήμαρχος Κορινθίων είχε πει για το θέμα του στρατοπέδου «εδώ δε μπορεί να υπάρχει μια φυλακή ψυχών» και έκοψε το νερό και ο Μπούκουρας πρότεινε τότε να μαζευτούν υπογραφές. Ο μάρτυρας είπε ότι δεν έχει ακούσει τίποτα για εκπαιδεύσεις στην Κόρινθο. Ότι ο Μπούκουρας είχε μισθώσει πούλμαν με χαμηλό αντίτιμο για τα συλλαλητήρια για τη Μακεδονία. Ο μάρτυρας είπε ότι υπάρχει μια φωτογραφία πριν από 6-8 μήνες που δείχνει το Μπούκουρα μαζί με τον Μπαλτάκο. Σχετικά με την αύξηση των ποινικά κολάσιμων πράξεων μετά την άνοδο της ΧΑ το ΄12, μάρτυρας είπε «Θεωρώ ότι ο κόσμος έχει γίνει πολύ πιο βίαιος. Η κρίση τον έχει κάνει πιο βίαιο».\nVI. Κατάθεση του μάρτυρα Κατσίγιαννη.\nΑ. Ερωτήσεις από το Δικαστήριο.\nΟ μάρτυρας κατέθεσε ότι γνωρίζει τον Μπούκουρα από το ΄09 διότι «είναι τα χωριά τους απέναντι», ότι ο κατηγορούμενος είχε κάτι μαγαζιά στην Αθήνα και είχε κατέβει στην Κόρινθο για να μαζέψει ελιές. Ότι γνώριζε την οικογένειά η οποία ήταν στο πατριωτικό ΠΑΣΟΚ, ότι μέχρι το ΄11 είχαν βρεθεί 5-6 φορές και πριν τις εκλογές του ’12 του ζήτησε να τον στηρίξει και του είπε ότι η ΧΑ πρεσβεύει «τέλος στα μνημόνια, να βάλουμε μια τάξη σε αυτή τη χώρα και να πάνε όλα καλά». Για τη ΧΑ είπε ότι γνώριζε την ύπαρξη της «σα φορέα» και όταν ρώτησε το Μπούκουρα για πράγματα που είδε στο διαδίκτυο για τη δράση της, εκείνος τον διαβεβαίωσε «καμία σχέση, ορθοδοξία, πάμε για την Ελλάδα, ούτε ναζιστές ούτε τίποτα» και είπε ότι τελικά τον ψήφισε το ’12 καθότι είχαν κοινούς προβληματισμούς και «ο Στάθης είχε ένα καλό, τον έπαιρνες τηλέφωνο και το σήκωνε, ήταν εκεί».\nΓια τις διώξεις, ο μάρτυρας είπε ότι μίλησε με τον Μπούκουρα ο οποίος τους είπε, «έχω πέσει από τα σύννεφα, βαλλόμαστε πανταχόθεν» και για τη δολοφονία Φύσσα ότι άλλοι του είπαν (του Μπούκουρα) για ποδοσφαιρικό αγώνα και άλλοι ότι ήταν μέλος της ΧΑ ( ο δολοφόνος ) και ότι ο ίδιος δεν έχει καμία σχέση. Ότι εκτός από τη δολοφονία Φύσσα, ο μάρτυρας είχε ακούσει για επιθέσεις σε μετανάστες προγενέστερα, με τους οποίους «είχαν πολλά προβλήματα κάτω από την Κόρινθο». Ότι μετά τα γεγονότα του ’13 δεν ξαναψήφισε ΧΑ και ότι ο Μπούκουρας αποφάσισε να φύγει μετά την προφυλάκισή του, αν και είπε ότι δεν το θυμόταν καλά. Και ότι στην Κόρινθο είχε παρακολουθήσει τα εγκαίνια στη Νεμέα και μια διανομή φυλλαδίων στο Κιάτο, όπου και υπήρχαν οπαδοί της ΧΑ.\nΣχετικά με το περιστατικό στο λιμάνι της Κορίνθου είπε ότι κάποιοι μετανάστες μπήκαν στη θάλασσα και τους κυνήγησαν ΧΑυγίτες και ότι υπάρχει και η εκδοχή που λέει ότι τους κυνήγησαν σκυλιά. Ότι ο ίδιος δεν γνωρίζει αν έχει λάβει μέρος σε διάφορες δράσεις της ΧΑ με τρόπο βίαιο. Για τα Δερβενάκια είπε ότι είχαν μαλώσει με το Δήμαρχο διότι είναι και οι δύο εκρηκτικοί χαρακτήρες ενώ ερωτηθείς για το χαρακτήρα του είπε «Είναι ίσως ο πιο αγνός άνθρωπος που έχω γνωρίσει στη ζωή μου». Είπε επίσης ότι δεν γνωρίζει αν η κόντρα μεταξύ Πνευματικού-Μπούκουρα υπάρχει ακόμα και ότι τα γραφεία της ΧΑ στην Κόρινθο έχουν κλείσει.\nΒ. Ερωτήσεις από τους συνηγόρους της Πολιτικής Αγωγής.\nΟ μάρτυρας ρωτήθηκε κατά σειρά από το συνήγορο Καμπαγιάννη.\nΟ μάρτυρας είπε ότι στην Νεμέα μίλησαν ο Μπουκουρας, ο Μιχαλολιακος και ο Κασιδιάρης. Για τις υποθέσεις της ΧΑ (Αιγ. Αλιεργάτες και ΠΑΜΕ) είπε ότι ήταν εύκολο για εκείνον να τις βρει στο διαδίκτυο, χωρίς να έχει κάποιες ιδιαίτερες γνώσεις ενώ δεν ήξερε να απαντήσει για ποιο λόγο άφησε ο κατηγορούμενος τόσο μεγάλο χρονικό διάστημα από τη δολοφονία Φύσσα, μέχρι να αποχωρήσει από τη ΧΑ. Ότι δεν γνωρίζει ποιες ήταν εκείνες οι εγκληματικές ενέργειες που είδε μετά και τον έκαναν να φύγει και πιθανολόγησε ότι ήταν τα όσα είδε στη δικογραφία.\nΓ. Ερωτήσεις από τους συνηγόρους υπεράσπισης.\nΟ μάρτυρας ερωτήθηκε από τη συνήγορο υπεράσπισης Πανταζή.\nΟ μάρτυρας κατέθεσε ότι όταν τον έπιασαν, ο περισσότερος κόσμος απόρησε επειδή ήξερε ότι δε μπορεί να κάνει τέτοια πράγματα, και ότι όταν βγήκε από τη φυλακή «ήταν σα να μην έλειψε μια μέρα». Ότι συμμετείχε σε εκδήλωση για τη Μακεδονία στον Ισθμό της Κορίνθου και για το περιστατικό στο σπίτι του, με τον Καρακούση, για το ναζιστικό χαιρετισμό, αρνήθηκε ότι κάτι τέτοιο είχε γίνει.\nVII. Κατάθεση μάρτυρα Αναστάσιου Τάχο.\nΑ. Εξέταση από τι Δικαστήριο\nΟ μάρτυρας κατέθεσε ότι έχει έρθει από την Αλβανία το ’90, ότι είναι φούρναρης και ότι με τον Μπούκουρα γνωρίζεται από το ’94 που πήγε να εργαστεί στο φούρνο που δούλευε ο μάρτυρας όπου τον βοήθησε πάρα πολύ. Ότι ένα χρόνο μετά άνοιξε δικό του μαγαζί και ότι το 2008 άνοιξε το «Μίστερ Πεϊνιρλί» και πήρε τον μάρτυρα για δουλειά, έως το 2012 που ο μάρτυρας έφυγε για την Αλβανία. Ότι δεν έκαναν ποτέ πολιτικές συζητήσεις και ότι ο Μπούκουρας είχε πίσω στο φορτηγάκι του μια σημαία που έλεγε «Γαλάζια Στρατιά» και του έλεγε «να σέβεσαι την πατρίδα». Ο μάρτυρας είπε ότι δεν γνωρίζει τίποτε για τις κατηγορίες που το αποδίδονται.\nΒ. Εξέταση από τους συνηγόρους υπεράσπισης.\nΟ μάρτυρας ρωτήθηκε κατά σειρά από τους συνηγόρους υπεράσπισης Μαλαγάρη, Θεοδωρόπουλο και Παπαδοπούλου.\nΟ μάρτυρας είπε ότι δε γνωρίζει τίποτα για το ζήτημα της εκπαίδευσης ούτε για τη ΧΑ ούτε για το τί είναι Γαλάζια Στρατιά ή για τη δολοφονία ενός Αλβανού που έγινε το ΄04 μετά από έναν ποδοσφαιρικό αγώνα.\nΟ μάρτυρας ρωτήθηκε από τη συνήγορο υπεράσπισης Πανταζή.\nΕίπε ότι ο Μπούκουρας βοηθούσε τους ηλικιωμένους.\nVIII. Κατάθεση του μάρτυρα Κυριακούλη Αναστασίου.\nΟ μάρτυρας κατέθεσε ότι είναι κάτοικος Λουτρακίου Κορινθίας, έμπορος και επισκευαστής σκαφών, γνώρισε τον Μπούκουρα σε ένα μαγαζί, όπου έβαζε τα παιδιά στο σειρά και τους έβαζε κέρματα στα παιχνίδια. Ο ίδιος υπήρξε ψηφοφόρος της ΧΑ και πριν της ΝΔ, ο Μπούκουρας τους ενημέρωνε για τις θέσεις της ΧΑ και το μνημόνιο και όταν τον προφυλάκισαν δεν ξαναπήγε στα γραφεία της ΧΑ διότι απογοητεύτηκε από αυτά που ακούγονταν για τον Μπούκουρα, όπως ότι είχε πάρει μέρος σε κάποιες δολοφονίες. Ότι ο Μπούκουρας αποχώρησε από τη ΧΑ το 2014. Σχετικά με περιστατικά που έχουν λάβει χώρα στο νομό Κορίνθου, ο μάρτυρας είπε ότι έχει ακούσει για «κάτι Πακιστανούς που τους ρίξανε στη θάλασσα» λέγοντας ότι δε γνωρίζει ποιος το έκανε. Για τη θέση του για τους αλλοδαπούς, ο μάρτυρας είπε ότι έλεγε «πρώτα τα παιδιά μας» και ότι βοηθούσε όποιον το είχε ανάγκη.\nΒ. Εξέταση από τους συνηγόρους πολιτικής αγωγής.\nΟ μάρτυρας εξετάστηκε κατά σειρά από τους συνηγόρους πολιτικής αγωγής Βρεττό, Θεοδωρόπουλο, Μαλαγάρη, Παπαδοπούλου και Καμπαγιάννη.\nΟ μάρτυρας κατέθεσε ότι το επίμαχο Πάσχα ήταν στο σπίτι του Μπούκουρα 15-20. Ότι δεν άρεσε στον Μπούκουρα που ανήκε σε ένα κόμμα που του αποδίδουν αξιόποινες πράξεις και ότι η δική του θέση είναι «η Ελλάδα στους Έλληνες, πρώτα οι Έλληνες» και ότι αποχώρησε «επειδή δεν του άρεσαν όλα αυτά». Σχετικά με τη θέση του για το Κοινοβούλιο, ο μάρτυρας είπε ότι τους έλεγε ότι προσπαθεί να περάσει κάποιους νόμους με επερωτήσεις. Ότι τους συμβούλευε να φεύγουν, αν βλέπουν μπροστά τους να γίνεται καβγάς «γιατί ακούγονταν γύρω γύρω φασαρίες» και είχαν σπάσει τα γραφεία της ΧΑ. Επίσης, ότι η φράση «όπου δεν πίπτει λόγος…» δεν συνάδει με αυτά που άκουγε ο μάρτυρας για τον κ. Μπούκουρα. Τέλος σε ερώτηση για ποιο λόγο τώρα βρίσκεται στην κίνηση τους Συναδινού, είπε «επειδή έφυγε (από τη ΧΑ) και πήγε εκεί» ενώ η Πρόεδρος σχολίασε «σας έλκει η προσωπικότητα δηλαδή και όχι η παράταξη».\nΟ μάρτυρας εξετάστηκε από τη συνήγορο υπεράσπισης Πανταζή.\nΟ μάρτυρας ερωτήθηκε αν είχε κάποια ιδιαίτερη σχέση με τη ΝΔ πριν να ψηφίζει ΧΑ και είπε ότι είχε, οικογενειακά, ενώ τώρα είναι στην Πατριωτική Ριζοσπαστική Ένωση του Συναδινού, την οποία έφτιαξαν για να βοηθήσουν ανθρώπους που έχουν ανάγκη, ότι έχουν συναντηθεί με κάποια προσωπα μεταξύ των οποίων ο Καρατζαφέρης, ο Συναδινός και ο Κρανιδιώτης και ότι σε αυτή την κίνηση συμμετέχει και ο Μπούκουρας. Ότι λόγω του καταστήματος του στην Κόρινθο, συναναστρέφεται κόσμο με οικονομική άνεση, ο οποίος δεν πιστεύει τα όσα λέγονται (για τον Μπούκουρα).\nΣτο σημείο αυτό το δικαστήριο διέκοψε για την Τρίτη 14 Μαΐου στην αίθουσα Τελετών του Εφετείου Αθηνών.


Ευχετήρια Κάρτα Βάπτισης για Κοριτσάκι - Αυθημερόν Αποστολή\nΕυχετήρια Κάρτα Βάπτισης για Κοριτσάκι\nΜία όμορφη ευχετήρια κάρτα για βάπτιση, για κοριτσάκι. Ευχηθείτε στους περήφανους γονείς την ξεχωριστή αυτή ημέρα με αυτή την χαριτωμένη κάρτα και μοιράστε χαμόγελα χαράς. Σίγουρα θα ενθουσιαστούν με την κάρτα και τις θερμές σας ευχές για το νέο όνομα.\nH κάρτα είναι διαστάσεων 6X6 εκ.\nΣυνδυάστε τις ευχετήριες κάρτες μας με ένα μπουκέτο λουλούδια, με ένα αρκουδάκι ή με κάποιο άλλο από τα προιόντα μας και κάντε ένα ξεχωριστό δώρο.\nΑξιολογείτε:Ευχετήρια Κάρτα Βάπτισης για Κοριτσάκι


Η αλήθεια για το πως μπορεί να διεξαχθεί το εξ΄ αναβολής παιχνίδι της Θύελλας Πατρών και της Ζακύνθου – Taklin.gr\nΗ αλήθεια για το πως μπορεί να διεξαχθεί το εξ΄ αναβολής παιχνίδι της Θύελλας Πατρών και της Ζακύνθου\nTo εξ΄ αναβολής παιχνίδι της 10ης αγωνιστικής μεταξύ της Θύελλας Πατρών και της Ζακύνθου βρίσκεται στο επίκεντρο των συζητήσεων σε όλα τα ποδοσφαιρικά στέκια της Νοτιοδυτικής Ελλάδας και όχι μόνο! Συγκεκριμένα λοιπόν, ακόμα και η ΕΠΟ, η Ε.Ε και φυσικά η Επιτροπή Διοργανώσεων κάθονται σε “αναμμένα κάρβουνα” από την “φωτιά που έχει ανάψει” η Θύελλα από τα κρούσματα του Κορονοϊού! Το παιχνίδι κινδυνεύει για άλλη μια φορά να αναβληθεί… είναι όμως αυτή η πραγματικότητα;\nΤο ioniansports έψαξε λοιπόν το θέμα εις βάθος και ανακάλυψε τα εξής:\n1) Tα 6 πρώτα θετικά κρούσματα που είχε δηλώσει η Θύελλα, δεν προσμετρούνται στην 2η λίστα κρουσμάτων που θα δώσει η συγκεκριμένη ομάδα στην αρμόδια επιτροπή της ΕΠΟ την προσεχή Δευτέρα 31/5!\n2) Τα πρώτα θετικά κρούσματα (6) αν βγουν την Δευτέρα αρνητικά αγωνίζονται κανονικά στο ματς με τη Ζάκυνθο.\n3) Αν τα κρούσματα αυτά βγουν και πάλι θετικά, τότε όλη η ομάδα της Θύελλας θα μπει σε 15ημέρη καραντίνα!\n4) Αν η Θύελλα την Δευτέρα 31/5 προσκομίσει κάτω από 5 (νέα) θετικά κρούσματα το εξ΄ αναβολής παιχνίδι με τη Ζάκυνθο θα γίνει κανονικά!\n6) Αν τα νέα κρούσματα είναι πάνω από 5, τότε το παιχνίδι θα αναβληθεί και αν προστεθούν και τα παλιά θετικά κρούσματα, τότε η Θύελλα θα μπει σε 15ημερή καραντίνα.\nΑν συμβεί το τελευταίο, τότε το πρωτάθλημα στην κυριολεξία τινάζεται στον αέρα και πολύ πιθανόν να περάσουμε τις 23 Ιουνίου, κάτι που συνεπάγεται ότι ακομα και τα μπαράζ ανόδου θα πάνε πίσω και ίσως να φτάσουμε στα μέσα Ιουλίου για να γνωρίζουμε τις ομάδες που θα έχουν πάρει την άνοδο!\nΠάντως, σύνφωνα με πληροφορίες, η επιτροπή διοργανώσεων έχει βρει μεγάλο μπελά με το θέμα των κρουσμάτων. Ο Πρόεδρος της επιτροπής Άγγελος Δανιήλ, είναι και Πρόεδρος της ΕΠΣ Αχαϊας και ως εκ τούτου, πιέζεται πάρα πολύ για να τελειώσει το πρωτάθλημα μέσα στις προβλεπόμενες ημερομηνίες.\nΑνώνυμη πηγή που γνωρίζει το συγκεκριμένο θέμα κάνει λόγο οτι το εξ΄ αναβολής παιχνίδι θα γίνει κανονικά την Τετάρτη, εκτός και αν από τους 35 δηλωμένους ποδοσφαιριστές της Θύελλας, κάποιοι εμφανιστούν θετικοί στον Covid-19.\nΠάντως όλη η Ελλάδα της Γ΄ Εθνικής παρακολουθεί με έκπληξη τα τεκταινόμενα στην ομάδα της Αχαΐας αφού είναι η μοναδική ομάδα από τις 135, που παρουσιάζει αυξημένα κρούσματα κορονοίου.\nRelated TopicsΖΑΚΥΝΘΟΣΘΥΕΛΛΑ ΠΑΤΡΩΝΚΟΡΟΝΟΙΟΣ\nΝέα Αρτάκη: Θωράκισε τα γκολπόστ με Αραμπατζή\nΣε μια πολύ σπουδαία μεταγραφή προχώρησε η Νέα Αρτάκη που συμφώνησε με τον Γιάννη...\nΑΟ ΔΙΑΒΟΛΙΤΣΙΟΥ: Η ανακοίνωση για Καντούτση\nΟ Αθλητικός Όμιλος Διαβολιτσίου ανακοινώνει την έναρξη της συνεργασίας με τον κοντοχωριανό μας Τάσο...\nΑΟ ΔΙΑΒΟΛΙΤΣΙΟΥ: Πρώτο φιλικό με Διαγόρα Βραχνέικων\nΤο πρώτο φιλικό προετοιμασίας θα δώσει την Κυριακή ο ΑΟ Διαβολιτσίου. Στις 18:00 το...\nΑΟ ΔΙΑΒΟΛΙΤΣΙΟΥ: Η ανακοίνωση για Γουερέ\nΟ Αθλητικός Όμιλος Διαβολιτσίου ανακοινώνει την έναρξη της συνεργασίας με τον Πολ Γουερέ ,έναν...\nΘύελλα Ραφήνας: 23 θετικά κρούσματα κορονοϊού!\nΚρατά την τύχη στα χέρια του το Διαβολίτσι. Για το θαύμα ο Πάμισος. Το πρόγραμμα μέχρι το φινάλε


ORPHEAS: Ως χαρήεν δ' εστίν άνθρωπος, ει άνθρωπος η ....!\nΣτη σημερινή ταραγμένη εποχή μας που με κάθε πραγματική σκοπιμότητα η και κάθε χαλκευμένη πρόφαση έχουν καταλυθεί πλήρως οι έννοιες ευγένεια, ανθρωπιά, ευαισθησία, αλληλεγγύη και που η κυριαρχία των σκληρών ενστίκτων φέρνει τη παγωνιά του θανάτου σε κάθε τι το όμορφο που μπορεί να υπάρχει μέσα μας, κάποιες αναλαμπές ελπίδας τρεμοπαίζουν σε μερικές (πολύ λίγες, δυστυχώς) υπέροχες ψυχές αποδεικνύοντας ότι «το άλας δεν εμωράνθη» τελείως.\nΗ στήλη, μέσα στο πολυποίκιλο πλήθος ανθρώπων που γνώρισε στη ζωή της, είχε την τύχη και την εύνοια να διασταυρώσει τους δρόμους της, συμμαθηταί στα χρόνια του Γυμνασίου, με μιάν εξέχουσα φυσιογνωμία της Ιατρικής επιστήμης, της Τέχνης και της Λογοτεχνίας. Τον Ζαχαρία Βολίκα\nΈνα πολυτάλαντο άνθρωπο και μιά πολυσχιδή προσωπικότητα.\nΔιαπρεπής νευροχειρουργός, έξοχος ποιητής και ευαίσθητος ζωγράφος. Μα πάνω απ’ όλα μιά σπάνια και μεγάλη ψυχή που, αν ήταν Ινδός, θα εδικαιούτο, με το πάρα πάνω, το τίτλο «Μαχάτμα» !\nΗ στήλη, θέλοντας να τιμήσει το ψυχικό μεγαλείο του πανάκριβου φίλου της, αναδημοσιεύει, επακριβώς, κριτικήν επιστολή του που εστάλη εις φίλον, σχετικά με συγγραφικό πόνημα του τελευταίου.\nΑθήνα του 2010\nΞέρεις να γράφεις !\nΓράφε όσο θέλεις κ’ ό,τι θέλεις !\nΑδιαφόρησε αν τα λόγια σου φανούνε λογικά στους….λογικούς,\nΚαινοτομίες απ’ τους κάθε ματαιόσπουδους\nη ριζοσπαστικά σε αντικομφορμιστές.\nΠροσπέρασε αυτούς που λένε, τους θυμίζεις κάποιον συγγραφέα τους\n…γνωστό ( και γιατί όχι ; Αφού τ’ «αληθινά» και τα «απίθανα» είν’\nόμοια μεταξύ των !).\nΓύρνα τη πλάτη σου σε κάθε κριτική και κρίση ακόμα και στις «θετικές»,\nΤις διθυραμβικές, τις πιό ωραίες…. Συχνά ακολουθεί ένα «αρνητικό»…\nαγανακτισμένο, ενάντια σ’ αυτόν που απειλεί την «μετριότητά» του !\nΚαι δεν το λέω αυτό μήπως και σε πικράνουν οι ασήμαντοι (Εσύ ’σαι παλικάρι !), θα σ’ ενοχλήσει η απέραντη ΒΛΑΚΕΙΑ τους, κ’ αυτό μπορεί να βλάψει τη γαλήνη σου !\nη ΤΡΙΤΗ ΑΝΟΙΞΗ με πρόφτασε και νοιώθω ν’ απαλλάχτηκ’ απ’ τον λόγο\nτου «Καλού» / «Κακού», μα δεν σου κρύβω πως κατέχομ’ απ’ τον ΦΟΒΟ !\n….Έμαθα τελικά, ότι, το περιβόητο μοιραίο ΤΑΞΙΔΙ που συναρπάζει πιό\nπολύ κ’ απ’ την Οδύσσεια είναι αυτή η προσμονή : Να φθάσ’ η ΤΡΙΤΗ ΑΝΟΙΞΗ\n(ας ήταν μπορετό να μην φανεί ποτέ !... ).\nΌμως ευρέθηκα στο πέλαγος και…. φεύγω. Βλέπω την ύλη ν’ αραιώνει\nστο κορμί μου, που συνεχίζει να εισπνέει την ζωή. Μπορώ και βλέπω\nτους θεούς στα μάτια. Την Βίβλο του θανάτου – σε λυκόφως, λυκαυγές – που\nβασιλεύει να ξανάρχεται, ελπίζοντας να μοιραστεί με ΕΚΛΕΚΤΟΥΣ τις\nΕσύ 'σαι ο ΕΚΛΕΚΤΟΣ !...\nΣαν ΑΝΟΙΞΗ ΤΕΤΑΡΤΗ μέσ’ στον Κήπο της Εδέμ θ’ ανακυκλώνεσαι.\nΝα σώζεις όσους κρύβονται «εν ώρα δειλινού» στο ημίφως των μισάνοιχτων\nματιών τους !....\nΜην θες να τ’ αναλύσω περισσότερο.\nΌτι κ’ αν σου πω.\nΠριν βγει το φως της επόμενης 'μέρας,\nΉδη θα το’χεις ξεπεράσει !...\nΕγώ πάντα θα στέκομαι σε μι’ άκρη της ψυχής σου.\nΟ φίλος μου ο Ζαχαρίας δίνει τη δική του μάχη. Με το χαμόγελο, πάντα, στα χείλη και την αξιοπρέπεια στη ψυχή. Γαλήνιος, αγέρωχος, υπερβατικός. Αξεπέραστο παράδειγμα στάσης ζωής και φωτεινό υπόδειγμα μελλοντικών γενεών. Μιάς ζωής που η σάρκα, απλώς, απετέλεσε το αναγκαίο καλύβι που απαιτείται, μοιραία, γιά να στεγαστεί, ίσα ίσα και στριμωχτά, ένας βαθύς στοχασμός και ένα απέραντο ψυχικό μεγαλείο. Και όλα μπουρδουκλωμένα μαζί με πλήθος μοναδικών ταλέντων και χαρακτήρα μοναδικής απλότητος και καταδεκτικότητος. Ένας άνθρωπος έκδηλα σφραγισμένος με τη θεϊκή σφραγίδα των εκλεκτών !\nΚαι ύστερα απ’ όλα αυτά τι μπορούν να μου πουν πλέον οι διάφοροι Παπανδρέου, Σαμαράδες κι όλο το υπόλοιπο σινάφι του κακοστημένου πολιτικού μπουλουκιού.\nΌταν η ψυχή μου γεμίζει από το αστείρευτο, το ανέσπερο φως ενός τέτοιου πανάκριβου φίλου, όλα μου μοιάζουν τόσο μικρά, τόσο απόμακρα και τόσο ασήμαντα.\nΗ πνευματική αναδρομή στο φίλο μου το Ζαχαρία είναι το καλύτερο γιατρικό γιά τις δύσκολες και απάνθρωπες ώρες που περνάμε.\nΑναζητείστε το Ζαχαρία σας ! ! !


ΗΠΑ: 850 θάνατοι, 63.262 κρούσματα κορωνοϊού σε 24 ώρες\n15/07/2020 - 06:49ΚΟΣΜΟΣ\n15/07/2020 - 06:38ΚΟΣΜΟΣ\nΤόκιο: Οι αρχές αυξάνουν στο μέγιστο το επίπεδο συναγερμού λόγω της αύξησης των κρουσμάτων κορωνοϊού\nΟι αρχές στο Τόκιο ετοιμάζονται να αυξήσουν στην τέταρτη - την υψηλότερη - κλίμακα το επίπεδο συναγερμού, εξαιτίας της αύξησης των κρουσμάτων μόλυνσης από τον SARS-CoV-2, που πλησίασαν το θλιβερό ρεκόρ την Παρασκευή στην πρωτεύουσα της Ιαπωνίας, γράφει η εφημερίδα Ασάχι σήμερα.\n14/07/2020 - 23:50ΚΟΙΝΩΝΙΑ\nΈκλεισε το Κέντρο Υγείας της Καλλονής μετά τα τρία επιβεβαιωμένα περιστατικά φορέων του ιού, κατοίκων σε χωριό του Δήμου Δυτικής Λέσβου. Πρώτο κρούσμα και στην Πάρο. Πρόκειται για Ελληνίδα, ιδιοκτήτρια κατοικίας στο νησί που διαγνώσθηκε θετικη στον ιό.\n14/07/2020 - 23:24ΟΙΚΟΝΟΜΙΑ & ΑΓΟΡΕΣ\nΗ Virgin Atlantic συμφώνησε σε πακέτο διάσωσης με μετόχους και πιστωτές αξίας 1,2 δισεκατομμυρίων λιρών (1,5 δισεκατομμύρια δολάρια) για να εξασφαλίσει το μέλλον της μετά την κρίση του κορωνοϊού, δήλωσε η βρετανική αεροπορική εταιρεία.\nΗ Virgin Atlantic συμφώνησε σε πακέτο διάσωσης με μετόχους και πιστωτές αξίας 1,2 δισεκατομμυρίων\nλιρών (1,5 δισεκατομμύρια δολάρια) για να εξασφαλίσει το μέλλον της μετά την κρίση του κορωνοϊού, δήλωσε η βρετανική αεροπορική εταιρεία.\nΗ ιδιωτική συμφωνία απομακρύνει την ανάγκη για κυβερνητική στήριξη που είχε προηγουμένως αναζητηθεί από τον ιδρυτή Ρίτσαρντ Μπράνσον και αναμένεται να ολοκληρωθεί προς το τέλος του καλοκαιριού και να επεκταθεί σε διάρκεια 18 μηνών.\nΚριτική στον Μπράνσον\nΟ κορυφαίος δισεκατομμυριούχος ιδρυτής της εταιρείας, Μπράνσον, είχε δεχτεί κριτική αφού ζήτησε κυβερνητική βοήθεια για τη Virgin Atlantic για να επιβιώσει από την ύφεση.\nΗ κυβέρνηση είχε πει ότι οι αεροπορικές εταιρείες πρέπει πρώτα να εξαντλήσουν τους ιδιωτικούς πόρους επενδύσεων πριν από οποιαδήποτε στήριξη.\nΣτο τέλος, η αεροπορική εταιρεία πέτυχε μια συμφωνία χωρίς δημόσια χρηματοδότηση. Η Virgin Group θα επενδύσει 200 εκατομμύρια λίρες, με τους μετόχους να παρέχουν 400 εκατομμύρια λίρες περαιτέρω υποστήριξης\nμέσω αναβολών και παραιτήσεων.\nΟ νέος συνεργάτης Davidson Kempner, μια εταιρεία επενδύσεων, θα παρέχει επίσης 170 εκατομμύρια λίρες σε ασφαλή χρηματοδότηση, ενώ οι πιστωτές υποστηρίζουν την αεροπορική εταιρεία με περισσότερα από 450 εκατομμύρια λίρες.\n14/07/2020 - 23:00ΚΟΣΜΟΣ\nΗ πανδημία του νέου κορωνοϊού που έχει στοιχίσει τη ζωή σε τουλάχιστον 574.278 ανθρώπους παγκοσμίως, βάζει τώρα σε κίνδυνο το καρναβάλι του Ρίο για το 2021 καθώς η Βραζιλία με 72.833 θανάτους αποτελεί τη δεύτερη πιο πληγείσα περιοχή μετά τις ΗΠΑ. Από την άλλη το Βέλγιο -κόντρα στη γενικότερη τάση για επαναφορά lockdown- χαλαρώνει τα μέτρα, καθώς δεν είχε κανέναν θάνατο το τελευταίο 24ωρο. Να σημειωθέι ότι στην αρχή της πανδημίας το Βέλγιο παρουσίαζε τη δεύτερη χειρότερη αναλογία κρουσμάτων ανά πληθυσμό, μετά το Σαν Μαρίνο\nΚινδυνεύει το καρναβάλι το Ρίο\nΣτο μεταξύ η Κίνα (χωρίς το Χονγκ Κονγκ και το Μακάο) μετρά συνολικά 83.605 κρούσματα (3 νέα) και 4.634 θανάτους.\nΑνοίγει το Βέλγιο


Σας προσκαλούμε την 12η του μηνός Μαΐου του έτους 2017, ημέρα Παρασκευή και ώρα 15:00 στο Δημοτικό Κατάστημα, σε τακτική συνεδρίαση, σύμφωνα με το άρθρο 67 του Ν.3852/2010 για τη συζήτηση των κάτωθι θεμάτων:\n1.- Ψήφιση Κανονισμού Ύδρευσης- Αποχέτευσης Δήμου Πάτμου.\n2.- Έγκριση διάθεσης πίστωσης για την πραγματοποίηση αρτοκλασίας και δεξίωσης την παραμονή της εορτής των Αγίων Αποστόλων.\n3.- Συμμετοχή του Δήμου Πάτμου σε Τουριστική Έκθεση και ορισμός εκπροσώπων.\n4.- Έγκριση δημοπράτησης ακινήτου α)στη Δημοτική Αγορά Σκάλας β)στα παλιά σφαγεία Χώρας και γ) στη Δημοτική Αγορά Χώρας\n5.- Αίτηση Τσερέπα – Δήμου Χρύσας περί παροχής γνώμης διόρθωσης σφάλματος κτηματολογικού αποσπάσματος.\n6- Λήψη απόφασης επί αιτήματος της διοργανώτριας του Φεστιβάλ Γεύσης και Παράδοσης περί συνδιοργάνωσης του 9ου Φεστιβάλ Γεύσης και Παράδοσης Αιγαίου και 5ης Ποδηλατοδρομίας Πολιτισμού (Εβδομάδα Γαστρονομίας Πάτμου).\n7.- Αίτηση Σκοπευτικού Ομίλου Πάτμου περί χορήγησης άδειας χρήσης δημοτικού ακινήτου στη θέση Γερανός Πάτμου.\n8.- Αιτήσεις της εταιρείας «ΓΡΥΛΛΗΣ Β.-ΜΕΛΙΑΝΟΣ Γ. Ο.Ε» περί έγκρισης παράτασης ωραρίου μουσικής για τα καταστήματά της στους οικισμούς Σκάλας και Χώρας.\n9.- Έγκριση πρωτοκόλλων παραλαβής υπηρεσιών προς έγκριση.\n10.- Έγκριση μετακίνησης Δημάρχου.\n11.- Ενημέρωση Δημάρχου.\nCategory H ΠάτμοςΓραφείο ΤύπουΠροσκλήσεις Δ.Σ. 2017ΧρήσιμαΧωρίς κατηγορία


Νοσηλεία για κολονοσκόπηση;\n17 Μαρτίου 2018, 18:39:03 17 Μαρτίου 2018, 18:39:03\nΑποστολέας Θέμα: Νοσηλεία για κολονοσκόπηση; (Αναγνώστηκε 972 φορές)\n10 Σεπτεμβρίου 2017, 14:02:06\nΑναγνώστηκε 972 φορές\nΧθες το πρωί κάνοντας ιατρείο ανακάλυψα ότι σε ένα ασθενή που πήγαινα να καταχωρήσω επίσκεψη που πληρώνεται από τον ΕΟΠΥΥ στο edapy, δεν με άφηνε να την καταχωρήσω και μου έβγαζε ότι είναι νοσηλευόμενος σε μονάδα υγείας. Εννοείται ότι ο ασθενής ήρθε ο ίδιος στο ιατρείο και υπάρχουν και αποδείξεις. Σε τηλεφωνική επικοινωνία μαζί του αναφέρει αναφέρει μια κολονοσκόπηση σε νοσοκομείο πριν 2 εβδομάδες και μια επίσκεψη σε απογευματινό ιατρείο. Τελικά, επιβεβαίωσα ότι την ημέρα της κολονοσκόπησης του έγινε "εισαγωγή" και είναι ακόμη νοσηλευόμενος.\nΣαν περιστατικό πιστεύω ότι θα λυθεί το θέμα επίσκεψης-"νοσηλείας" αλλά με λίγη σκέψη έχει πολλές και όχι αθώες προεκτάσεις....: Η κολονοσκόπηση από όσο γνωρίζω είναι εργαστηριακή εξέταση που γίνεται χωρίς εισαγωγή, τι λόγο είχαν να κάνουν εισαγωγή; Κατά τα λεγόμενα του ασθενή και των οικείων δεν είχε καμιά επιπλοκή και έφυγαν αμέσως μετά.\nα) Αν πληρώνονται παραπάνω έτσι, δεν είναι αθέμιτος ανταγωνισμός έναντι των ιατρών που την κάνουν χωρίς να κάνουν και εισαγωγή σε κάποια μονάδα;\nβ) Εάν, λέω τώρα, είναι εξέταση με κινδύνους και θέλει εισαγωγή, πως επιτρέπει ο ιατρικός σύλλογος την τέλεση της σε ιδιωτικά ιατρεία; Γιατί κάποια στιγμή πρέπει να βαθμολογήσουμε και το ρίσκο, ή αντίθετα, την αποτελεσματικότητα....\nγ) Σε νοσοκομείο που γίνονται και απογευματινά ιατρεία, μήπως είναι κάποια μέθοδος μαγειρέματος των στατιστικών; Ο συγκεκριμένος ασθενής είχε περάσει από απογευματινό ιατρείο νωρίτερα και είχε κάνει πριν περάσει μήνας την κολονοσκόπιση με ένδειξη "διαρροϊκό σύνδρομο". Κάτι επείγον πρέπει να ήταν φαντάζομαι.\nΜε εξαίρεση το (γ) ερώτημα, τα προηγούμενα δύο σαφέστατα και μπορούν να γίνουν τόσο σε κρατική όσο και σε ιδιωτική μονάδα υγείας.\nΣαφέστατα, υπάρχει και η άποψη "Πίστευε και μη ερεύνα" ή "λαγός τη φτέρη έσειε, κακό του κεφαλιού του" αλλά νομίζω ότι η σκέψη δεν είχε ποινικοποιηθεί ακόμη σε αυτή τη χώρα....\n« Τελευταία τροποποίηση: 10 Σεπτεμβρίου 2017, 14:05:50 από Δ. Κουναλάκης »\n10 Σεπτεμβρίου 2017, 14:31:02\nΑπ: Νοσηλεία για κολονοσκόπηση;\nΜήπως ήταν κολονοσκόπηση για αφαίρεση πολύποδα; Είναι σχετικά σύνηθες να μην γίνεται εκτός νοσοκομείου.\n10 Σεπτεμβρίου 2017, 14:36:59\nόχι δεν ήταν προγραμματισμένη για αφαίρεση πολύποδα.\nΤην αφαίρεση μικρού πολύποδα επίσης την έχω δει να γίνεται και χωρίς εισαγωγή σε ιδιώτη ιατρό...... Άτυχος;\n10 Σεπτεμβρίου 2017, 22:25:37\nΌπως πληροφορήθηκα τηλεφωνικώς από τον κ. Πασπάτη, η εισαγωγή στην περίπτωση του Βενιζελείου γίνεται μετά από εντολή της διοίκησης για να καλυφτούν τα υλικά της πολυποδεκτομής. Επίσημα, δεν υπάγεται στις νοσηλείες ημέρας που αναφέρεις και στον ιδιωτικό τομέα, δεν μπορεί να γίνει χρέωση των υλικών και είναι υποχρεωμένος να τα πληρώσει ο ασθενής. Το πρόβλημα του εξιτηρίου, εξ αρχής δήλωσα ότι δεν είναι πρόβλημα, και πιστεύω ότι θα λυθεί. Όντως μου απαντήθηκε ότι δεν έχει σχέση με τα απογευματινά ιατρεία.\nΤο συμπέρασμα είναι η διαδικασία που ακολουθείται δεν είναι σωστή και πρέπει να υπάρχει διοικητική βελτίωση από το υπουργείο υγείας και τον ΕΟΠΥΥ. Πρέπει να υπάρξει DRG ή ΚΕΝ που να καλύπτει για τον ασθενή την πολυποδεκτομή είτε γίνει σε κρατική είτε σε ιδιωτική μονάδα υγείας. Μάλιστα, η Elena Petelos πρόσθεσε σε αντίστοιχη συζήτηση και ένα πρωτόκολλο που χρησιμοποιείται για την καταγραφή της σοβαρότητας της καταστασης που θα μπορούσε να λειτουργήσει και σαν καταγραφή για την διαστρωμάτωση των κέντρων που κάνουν κολονοσκοπήσεις.\nΛέξεις κλειδιά: νοσηλευόμενος κολονοσκόπηση εισααγωγή\nΤί κοστίζει μια γαστροσκόπηση / κολονοσκόπηση;\n73096 Εμφανίσεις 25 Φεβρουαρίου 2010, 23:27:43\n3268 Εμφανίσεις 7 Ιουλίου 2011, 00:21:39\nΚολονοσκόπηση ή Αξονική Κοιλίας για την διάγνωση Καρκίνου του Παχέως Εντέρου;\n2596 Εμφανίσεις 13 Αυγούστου 2013, 19:49:34\n1245 Εμφανίσεις 12 Οκτωβρίου 2015, 12:51:20\n512 Εμφανίσεις 28 Νοεμβρίου 2016, 22:52:54


Η ανοίκεια στέγη των αστέγων | alterthess.gr :: όλες οι ειδήσεις από την άλλη Θεσσαλονίκη\nΗ ανοίκεια στέγη των αστέγων\nΤους βλέπουμε καθημερινά στον δρόμο, σε παγκάκια, εισόδους πολυκατοικιών, εγκαταλελειμμένα κτίρια, πίσω από εκκλησίες να τουρτουρίζουν ειδικά τα βράδια που το κρύο γίνεται ανυπόφορο. Στις ειδήσεις και γενικότερα στον δημόσιο λόγο αναφέρονται κυρίως όταν οι δήμοι λαμβάνουν έκτακτα μέτρα για τις μέρες του ψύχους ή όταν διοργανώνουν γιορτινά τραπέζια όπου προσφέρεται φαγητό και λίγη ζεστασιά. Τις υπόλοιπες μέρες του χρόνου οι άστεγοι συμπολίτες μας σχεδόν … δεν υπάρχουν, για να τους ανακαλύψουμε ξανά τα επόμενα Χριστούγεννα.\nΡεπορτάζ: Σταυρούλα Πουλημένη για το stokokkino.gr\nΗ κυρία Μαρία που ζει εδώ και οχτώ χρόνια στο νοσοκομείο Γεννηματάς, ο κος Στέλιος που έχει βρει «στέγη» σε ένα μπαλκονάκι εγκαταλελειμμένου σπιτιού πίσω από την εκκλησία της Υπαπαντής, ένας άλλος κύριος που «αγαπάει» το δένδρο του στην Αριστοτέλους και οι μόνιμοι πλέον «θαμώνες» της Σβώλου, ανθρώπους που τους βλέπεις το βράδυ και «εξαφανίζονται» το πρωί.\nΤο αυτοσχέδιο κρεβάτι τους είναι και η ιστορία τους για το πώς βρέθηκαν άστεγοι, κάποιοι εδώ και πολλά χρόνια ενώ κάποιοι άλλοι πολύ πρόσφατα. Άνθρωποι που έχασαν τη δουλειά τους και στη συνέχεια τη δυνατότητα να μένουν σε ένα σπίτι, που δεν έχουν ή δε θέλουν να έχουν πλέον σχέση με την οικογένειά τους, που σπάνια μιλούν για τα προβλήματά τους, που βυθίζονται πολλές φορές στο πένθος της περιθωριοποίησης και ξανασηκώνονται.\nΤους συναντήσαμε στα στέκια τους, και στις «καβάτζες» τους τις μέρες του ψύχους, όπου μοιράστηκαν μαζί μας τις σκέψεις τους και απάντησαν στο ερώτημα αν χρησιμοποιούν τις δομές που υπάρχουν στην πόλη για προσωρινή στέγαση και ημερήσια φροντίδα.\nΤο μπαλκονάκι του Στέλιου\n«Οχτώ χρόνια ζω σε υπόστεγα και σε νοσοκομεία όταν έχουν εφημερίες. Το πρωί όμως κατά τις 6 πρέπει να αποχωρήσουμε. Κάποτε φυσικά δούλευα και εγώ, ως μετανάστης σε εστιατόριο στην Γερμανία, μετά στην αποκομιδή στον Δήμο Θεσσαλονίκης, δεν ανανεώθηκε όμως η σύμβαση και τώρα κάνω ανακύκλωση μόνος μου, τα μαζεύω και τα πηγαίνω σε μια μάντρα. Έτσι βγάζω κάτι ψιλά» λέει ο Στέλιος που δεν επιθυμεί να μιλήσει περισσότερο για την προσωπική του ιστορία.\nΤον Στέλιο Βαμβακόπουλο τον γνωρίσαμε στο χριστιανικό στέκι της ελληνικής ευαγγελικής εκκλησίας στην Ιπποδρομίου, μία από τις παλαιότερες δομές στην πόλη όπου καθημερινά μοιράζεται συσσίτιο, τα απογεύματα τσάι, καφέ και γλυκά ενώ παράλληλα υπάρχει η δυνατότητα για μπάνιο δύο φορές την εβδομάδα.\nΠοτέ του δεν έχει επισκεφθεί το υπνωτήριο αστέγων και προτιμάει να κοιμάται στο δρόμο. Κάθε πρωί ξεκινάει η προσπάθεια επιβίωσης στις ατελείωτες ώρες στο δρόμο: Από το να ψάξει για το φαγητό του σε ένα συσσίτιο, να επισκεφθεί το κέντρο ημερήσιας φροντίδας για να πλένει τα ρούχα του, να συναντήσει κάποιους φίλους στο στέκι όπου συχνάζουν, ενώ τα καλοκαίρια βοηθάει ως εθελοντής πυροσβέστης στο φυλάκιο δασοπυροσβεστών στο Φίλυρο. Παραμονές Πρωτοχρονιάς μας κάλεσε στο νέο του «σπίτι», ένα μπαλκονάκι ισογείου πίσω από την εκκλησία της Υπαπαντής που έχει τις κουβέρτες του, τα ρούχα και την σημαία του ΠΑΟΚ, όπως λέει, «μοναδική του αγάπη».\n«Για μένα το να κοιμηθώ στο υπνωτήριο είναι μια ακόμη δοκιμασία, θέλει χαρτιά, εξετάσεις, προϋποθέσεις και το πρωί πρέπει να αποχωρήσεις. Βοήθεια θα ήταν η δυνατότητα να μπορώ να αποκτήσω μόνιμη στέγη με νερό και ρεύμα» δηλώνει.\nΟ Κώστας κάθεται δίπλα του, καθημερινή επίσης παρέα στο στέκι. «Πέντε χρόνια σερί είμαι στο δρόμο, εκεί μαθαίνεις πολλά, ο δρόμος σε κάνει αγρίμι, κλείνεσαι στον εαυτό σου γιατί δεν ξέρεις τι θα αντιμετωπίσεις».\n«Από καταστροφές άλλο τίποτα, γονείς δεν υπάρχουν ούτε συγγενείς, ήμουν καλό παιδί έκανα και φυλακή λόγω ναρκωτικών και τώρα ζω στο Πανεπιστήμιο. Εκεί δεν έχει φυσικά θέρμανση γιατί είναι ανοιχτός χώρος αλλά προτιμώ να μένω μόνος με το σλίπινγκ μπανγκ μου γιατί δεν μπορώ να κοιμηθώ με άλλους ανθρώπους» συνεχίζει.\n«Δεν περιμένω και δεν θέλω να περιμένω κάτι από το κράτος. Η Ελλάδα όπως έχει αποδειχθεί τρώει τα παιδιά της γι` αυτό και πλέον στον δρόμο βλέπεις νέους ανθρώπους που έχουν πέσει και αυτοί στα ναρκωτικά» καταλήγει ο Κώστας.\nΠιο πέρα ο Νίκος, που μας συστήθηκε ως «μάγος της Χαλάστρας», βγάζει ένα χαρτί όπου σε μερικές γραμμές περιγράφει τη ζωή του. «Έχω γράψει πολλά τραγούδια, έκανα και ραδιοφωνικός παραγωγός, ψάχνω για δουλειά, αυτά που τους λέω τους φαίνονται παράλογα αλλά αλήθεια μπορώ να κάνω πολλά πράγματα, βάζω και γκολ με την σκέψη στα δίχτυα» λέει γελώντας.\n«Τώρα ζω σε κάτι χαλάσματα στα σφαγεία, χωρίς ρεύμα και θέρμανση, αλλά δεν με ενοχλεί κανένας».\nΣτο στέκι έρχονται άνθρωποι όλων των ηλικιών απ’ όλη την Θεσσαλονίκη, άστεγοι άλλα και άποροι άνθρωποι που δεν έχουν τα προς το ζην, πρώην εξαρτημένοι από ναρκωτικά και τους τελευταίους μήνες πρόσφυγες που ζουν στα καμπ.\nΟ Νίκος είναι άνεργος εδώ και 41 μήνες, δούλευε στον τομέα πολιτισμού του Δήμου, με 5μηνη σύμβαση, πλέον δεν έχει τη δυνατότητα να λαμβάνει το επίδομα ανεργίας και αν και δεν μένει στο δρόμο, ζει μια ζωή γεμάτη με χρέη. Εκτός από το φαγητό του και τα απολύτως απαραίτητα έρχεται στο στέκι για να βοηθήσει ως εθελοντής.\n«Χρωστάω αρκετά χρήματα για τον ΕΝΦΙΑ, έχουν μαζευτεί χρέη πολλών μηνών, αλλά δεν έχω κάποιο έσοδο για να μπορώ να τον πληρώσω. Πλέον δεν μπορώ να μπω ούτε σε κάποια ρύθμιση. Κατά διαστήματα μου έρχεται μια τρομακτική ειδοποίηση για συντηρητική κατάσχεση. Ο κίνδυνος να μείνω στον δρόμο φαντάζει πλέον ορατός καθώς το χρέος τοκίζεται» εξηγεί ο Νίκος προσθέτοντας «Αν μπορούσα να απευθυνθώ στο κράτος θα τους έλεγα να ηρεμήσουν λίγο να απειλούν αυτούς που δεν μπορούν να πληρώσουν, δεν μπορείς να λάβεις εκ του μη έχοντος, είναι σαν να τους σπρώχνουν να πέσουν από το μπαλκόνι».\nΦωτογραφία- Δημήτρης Τοσίδης\nO δρόμος δεν είναι επιλογή\nΤο να μένει κανείς στον δρόμο φαντάζει ίσως σε κάποιους επιλογή, επιλογή φυσικά σε πολλά εισαγωγικά, μια επιλογή ανάμεσα στην ανυπαρξία επιλογών.\nΝα είσαι άστεγος σημαίνει ότι είσαι ευάλωτος στα πάντα, αρρωσταίνεις πιο εύκολα, είσαι συνεχώς εκτεθειμένος στο κρύο και τη ζέστη, πρέπει να προσέχεις να μην σου κλέψουν τα πράγματα, αν βρέξει να βρεις τρόπο να στεγνώσεις τα ρούχα σου, να κανονίσεις τις μέρες που υπάρχει διαθέσιμο λουτρό για να φροντίσεις για την προσωπική σου υγιεινή και να μαζέψεις λίγα χρήματα για τα τσιγάρα σου.\nΚαθημερινή παρέα στις ατελείωτες ώρες μοναξιάς τα αδέσποτα σκυλιά.\nΜπροστά στην εκκλησία της Υπαπαντής και ενώ το κρύο γίνεται ακόμη πιο ανυπόφορο όσο νυχτώνει μένει ο Γκάμπρο από την Βουλγαρία και ο Βασίλης, που εδώ και λίγα χρόνια έφυγε από την Κομοτηνή.\n«Στα 55 μου ούτε δουλειά μπορώ να βρω αλλά ακόμη και να μπορούσα δεν το αντέχει το σώμα μου είμαι άρρωστος, και το μόνο που βγάζω από την επαιτεία είναι τα τσιγάρα μου. Καπνίζω πολύ. Όλη μέρα τι άλλο να κάνω; » διερωτάται ο Βασίλης που σε ένα μικρό σακίδιο κουβαλάει όλη του την περιουσία.\n«Ο κόσμος περνάει και αφήνει συνήθως κάτι, ένα τσάι, ένα καφέ, λίγο φαγητό, κάπως βγαίνει, κάνουμε και λίγη παρέα μεταξύ μας, ο Γκάμπρο δε ξέρει ελληνικά αλλά συνεννοούμαστε» καταλήγει.\nΒασικό πρόβλημα που αντιμετωπίζουν οι άστεγοι εκτός από το κύριο της στέγασης, είναι η μετακίνηση γιατί φυσικά ο ΟΑΣΘ δεν έχει μεριμνήσει ούτε για δωρεάν μετακίνηση ανέργων ούτε των αστέγων, οι περισσότεροι εκ των οποίων δεν έχουν καν κάποιο επίδομα ή σύνταξη. Έτσι επαφίεται στην βούληση των ελεγκτών αν πέρα από τα άλλα προβλήματά τους θα έχουν και ...οφειλόμενα πρόστιμα στον ΟΑΣΘ.\nΑπό το Ιπποκράτειο ... στα δικαστήρια\nΠιο πάνω έξω από το νοσοκομείο Γεννηματάς ζει ο κος Γιάννης, 55 χρονών, ένας από τους συλληφθέντες άστεγους του Ιπποκρατείου στις 14 Δεκεμβρίου. Τον βρήκαμε παραμονές Πρωτοχρονιάς να μας εξηγεί ότι οι περισσότεροι εκ των συλληφθέντων μεταφέρθηκαν στο υπνωτήριο αστέγων αλλά τελικά κανείς δεν προτίμησε να μείνει εκεί.\n«Μας πιάσανε και μείναμε στην Γενική Αστυνομική Διεύθυνση για δέκα μέρες. Δεν ξέρω γιατί έγινε αυτό, μάλλον ενοχλούσαμε. Μετά μας είπαν «μπορείτε να φύγετε». Έτσι εκτός από τα άλλα προβλήματα έχω και ένα δικαστήριο κάπου τον Ιούλιο για επαιτεία. Δικηγόρο δεν έχω φυσικά, δεν ξέρω τι θα γίνει και δεν με ενδιαφέρει» διηγείται με απογοήτευση.\n«Πάει χρόνια που έμεινα άνεργος. Δούλευα στην Αθήνα ξενοδοχοϋπάλληλος. Μετά πήγα στο χωριό μου στην Κομοτηνή. Πέθαναν οι γονείς μου και τώρα με τον αδερφό μου ζούμε εδώ. Στο δρόμο»\n«Κανείς δε θέλει να πάει στο υπνωτήριο. Δεν μπορείς να καπνίσεις εκεί, μένουν 25 άτομα μαζί, εγώ δεν μπορώ να το κάνω. Τρώω στο συσσίτιο στην εκκλησία. Καλύτερα έξω, αυτό θα σου πει όποιον και αν ρωτήσεις. Εκεί νοιώθω σαν να είμαι στην φυλακή».\nΣτην Αλ. Σβώλου περπατάει με ένα καρότσι γεμάτο από παλιά πράγματα ο κ. Στέλιος, 66 χρονών. Είναι γνωστή φιγούρα της πόλης καθώς τα πρωινά πουλάει την πραμάτια του στο Μπιτ Μπαζάρ. «Εγώ μένω στην παραλία με τα παιδιά» ενώ στο ερώτημα πως αντέχει στο κρύο γελάει και περιγράφει την πατέντα του:\n«Στην παραλία έχει κρύο αλλά αν έχεις λίγο μυαλό δεν κρυώνεις. Τα παγκάκια του Μεγάλου Αλεξάνδρου είναι φαρδιά, αν βάλεις χαρτόνι γωνία προστατεύεσαι από τον αέρα. Τα βράδια μας μοιράζει κουβέρτες ο Χρήστος από το Στέκι Μεταναστών, και κάπως έτσι την βγάζουμε».\n«Φυσικά είμαι άνεργος. Όχι τώρα, εδώ και 20 χρόνια. Είχα εργοστάσιο στην Χαριλάου και έκανα προκατ σπίτια, απασχολούσα 7 υπαλλήλους. Λόγω βραχυκυκλώματος σε καλώδιο της ΔΕΗ το εργοστάσιο κάηκε. Μένω μία στη μαμά μου μία εδώ και εκεί. Έχω ένα σπίτι στην Τούμπα το οποίο δεν έχει ούτε παράθυρα ούτε πόρτες. Εδώ και μια δεκαετία έχω καταστραφεί» λέει ακόμη ο κ. Στέλιος και καταλήγει: «Όταν ήμουν μικρός σπούδασα στο Δημόκριτο, έκανα διάφορες εφευρέσεις, όσο εργαζόμουν πλήρωνα τις υποχρεώσεις μου στο ΤΕΒΕ αλλά τώρα δεν έχω ούτε σύνταξη, δεν μπόρεσα ποτέ να σηκώσω κεφάλι».\nΥπνωτήριο αστέγων-Μια δομή άμεσης παρέμβασης\nΣτην Ανδρέου Γεωργίου, σε έναν σκοτεινό δρόμο βρίσκεται το υπνωτήριο αστέγων. Είναι 4:30 μ.μ. λίγο πριν ανοίξουν οι πόρτες του, μιας και τις μέρες του «επίσημου» ψύχους αντί για 7 ανοίγει στις 5μ.μ. και ο κόσμος αρχίζει να μαζεύεται έξω από την πόρτα. Το υπνωτήριο λειτουργεί εδώ 3,5 χρόνια αρχικά ως σύμπραξη του Δήμου με την ΜΚΟ Αρσις ενώ τον τελευταίο χρόνο χρηματοδοτείται από το Υπουργείο Εργασίας με τη συμμετοχή του Δήμου στο πλαίσιο του προγράμματος του "Δικτύου των Κοινωνικών Δομών αντιμετώπισης της φτώχειας" . Εδώ υπάρχουν 70 κλίνες και παρέχονται τα βασικά: δυνατότητα ύπνου το βράδυ, πρωινό-βραδυνό, πλυντήριο, βιβλιοθήκη, τηλεόραση αλλά και βοήθεια για την επανένταξη των ανθρώπων αυτών (αναζήτηση εργασίας σε αγγελίες, σύνταξη βιογραφικού, συλλογή δικαιολογητικών για τον ΟΑΕΔ, προγράμματα ανέργων κτλ).\nΈρχεσαι το βράδυ, το πρωί όμως πρέπει να αποχωρήσεις. Η δυνατότητα αυτή διατηρείται για έξι μήνες με παρατάσεις. Για να μπορέσει να μείνει κάποιος άστεγος πρέπει να πληροί τις προϋποθέσεις, να είναι αυτοεξυπηρετούμενος, να μην είναι χρήστης ναρκωτικών, να έχει κάνει δερματολογικές εξετάσεις και να έχει ψυχιατρική εκτίμηση. Στο υπνωτήριο συμβαίνει, έτσι, το παράδοξο ότι ακόμη και τις μέρες του ψύχους υπάρχουν πάντα κενές κλίνες.\n«Εδώ όλοι έρχονται με δική τους βούληση. Στην αρχή είναι δύσκολη η προσαρμογή κυρίως για τους μακροχρόνια άστεγους, κάποιοι έρχονται δοκιμαστικά και στη συνέχεια επιλέγουν αν θα συνεχίσουν ή όχι, πάντως δίνεται το απαραίτητο διάστημα έτσι ώστε να συμβιώνουν όλοι ομαλά. Εδώ απαγορεύεται το κάπνισμα και πρέπει κάθε μέρα να κάνουν μπάνιο. Οι προϋποθέσεις αυτές μπορεί να σημαίνουν την απώλεια του αισθήματος της ελευθεριας» λέει η Κλειώ Αλεξοπούλου, κοινωνική λειτουργός στη δομή και προσθέτει: «Τα τελευταία 3,5 χρόνια έχουμε δεχτεί 654 άτομα, ηλικίας 25-55, οι περισσότεροι άνδρες σε ποσοστό που ανέρχεται το 80%. Οι γυναίκες συνήθως βρίσκουν πιο εύκολα υποστηρικτικό περιβάλλον ή απευθύνονται σε άλλες δομές όπως στον ξενώνα κακοποιημένων γυναικών»\n«Το τελευταίο διάστημα έρχονται και άνθρωποι που δεν μπορούν πλέον να αυτοσυντηρηθούν αλλά δεν έχουν μείνει μεγάλο διάστημα στο δρόμο. Κάποιοι έχουν ενταχθεί με τη βοήθειά μας σε προγράμματα απεξάρτησης, έχουν καταφέρει να πάρουν το επίδομα πρόνοιας, ή κάποια σύνταξη. Στην πόλη πλέον μας γνωρίζουν και πολύς κόσμος φέρνει ρούχα ενώ παράλληλα συνεργαζόμαστε και με άλλες δομές για την αντιμετώπιση αναγκών» καταλήγει.\nΟ κ. Σταύρος έρχεται εδώ και λίγες μέρες στο υπνωτήριο, μιας και βρέθηκε πολύ πρόσφατα άστεγος λόγω ανεργίας και οικογενειακών προβλημάτων.\n«Εδώ και λίγες μέρες κοιμάμαι εδώ. Είμαι άνεργος εδώ και 2,5 χρόνια λόγω της κρίσης στην οικοδομή. Σε σχέση με τις συνθήκες στο δρόμο εδώ είναι Hilton, μας παρέχουν τα πάντα».\n«Οι μέρες περνούν με σκέψεις, σκέψεις, σκέψεις... κάποιοι τα πρωινά ξοδεύουν τον χρόνο τους στα ΚΤΕΛ μετά όμως πρέπει να φύγουν, εγώ δεν μπορώ να κάθομαι άπραγος, νοιώθω σαν θηρίο μέσα σε κλουβί, στέλνω e-mails ψάχνοντας για δουλειά, έχω στείλει μέχρι στιγμής 50και δεν είχα ούτε μία απάντηση, εννοείται ότι κάνω τα πάντα αλλά όταν ακούνε την ηλικία μου απαντάνε “θα σας ειδοποιήσουμε, που σημαίνει είστε μεγάλος για μας».\n«Κάποιες μέρες το υπνωτήριο γεμίζει, κάποιοι έρχονται μια φορά και μετά δεν ξαναεμφανίζονται έχουν παραιτηθεί από οποιαδήποτε προσπάθεια. Το υπνωτήριο είναι λύση για το βράδυ αλλά δεν κρατάει εσαεί, έξι μήνες και πρέπει μετά να έρθουν οι νέοι. Πιστεύω πως το κράτος θα μπορούσε να αξιοποιήσει εγκαταλελειμμένα κτίρια, να βοηθήσουμε και εμείς, θα έρθουν και άνθρωποι που δεν έχουν ρεύμα και νερό να βρουν μια δουλειά και να μένουν» συμπληρώνει.\nΑυξάνονται οι επισκέψεις στο Κέντρο Ημερήσιας Φροντίδας\nΣτην οδό Μοναστηρίου βρίσκεται το Κέντρο Ημερήσιας Φροντίδας που λειτουργεί από το 2014 από την ΜΚΟ Πράξις σε συνεργασία με το Δήμο Θεσσαλονίκης. Είναι ένας χώρος ξεκούρασης και ανακούφισης που στόχο έχει να βελτιώσει τις συνθήκες διαβίωσης τόσο των αστέγων όσο και των ανθρώπων που ζουν στα όρια της φτώχειας, διαθέτει λουτρό και πλυντήριο. Εκεί παρέχεται ψυχοκοινωνική υποστήριξη, ιατροφαρμακευτική περίθαλψη, νομική και εργασιακή συμβουλευτική ενώ παράλληλα γίνονται και οι διασυνδέσεις που χρειάζονται για να καλυφθούν ανάγκες σε κάποιες υπηρεσίες για να πάρουν κάποιο επίδομα ή σύνταξη, μετακινήσεις, νοσοκομεία κτλ.\n«Κάθε μέρα έχουμε 60-80 επισκέψεις, τις μέρες του ψύχους έρχεται επιπλέον κόσμος, και λόγω της κρίσης συνεχώς αυξάνονται οι νεοεισερχόμενοι. Εδώ είναι διαφορετικά από το υπνωτήριο, ο κόσμος είναι πιο χαλαρός, δεν υπάρχουν ιδιαίτεροι κανονισμοί, σταδιακά αρχίζουν και κάνουν φιλίες αλλά οι περισσότεροι δύσκολα βγαίνουν από την απομόνωση. Δεν εμπιστεύονται εύκολα» σημειώνει η Νένα Λιόντα, συντονίστρια του χώρου.\n«Στην πρώτη επαφή με το κάθε άτομο καταλαβαίνεις τις ανάγκες, μπορεί να είναι άστεγος, ή να μην έχει ρεύμα στο σπίτι του, δεν ξεχωρίζουμε κανέναν. Αν έχει κάποιο έγγραφο μας το δίνει αλλά και να μην έχει πάλι τον δεχόμαστε. Οι περισσότεροι είχαν επιχειρήσεις που έκλεισαν, πολλοί χρωστούν σε ταμεία, το τελευταίο διάστημα εκτός από τους μακροχρόνια άστεγους έχουμε και το φαινόμενο των νεοάστεγων, νέοι άνθρωποι που δεν μπορούν να πληρώσουν το νοίκι γιατί έχασαν τη δουλειά τους» συνεχίζει για να καταλήξει:\n«Οι υπηρεσίες για τους άστεγους επαρκούν, αυτό που λείπει είναι η δυνατότητα να δουλέψουν. Υπάρχει κόσμος απογοητευμένος, σχεδόν όλοι παραμελούν τα προβλήματα υγείας τους, θέλουν να ξανασταθούν στα πόδια τους αλλά δεν μπορούν. Οι νεοάστεγοι είναι πιο απαιτητικοί, ζητούν να ενταχθούν σε κάποιο πρόγραμμα, συμμετέχουν σε δραστηριότητες λόγου και γραφής. Η πρώτη μέρα όμως που έρχονται είναι για όλους δύσκολη».\nΑπό τον Μάιο του 2014 μέχρι τον Νοέμβριο του 2016, 1334 άτομα έχουν επισκεφτεί το Κέντρο ημερήσιας φροντίδας, 566 από την Ελλάδα, 300 από την Συρία, 195 από την Βουλγαρία, 170 από το Αφγανιστάν, 30 από την Αλβανία, 22 από το Πακιστάν, 28 από την Ρουμανία και οι υπόλοιποι από λοιπές χώρες. Τον Σεπτέμβριο στο Κέντρο ήρθαν 49 νέα άτομα ενώ τον Οκτώβριο 35.\nΟι δομές άμεσης παρέμβασης δεν προσφέρουν σταθερή λύση\nΣύμφωνα με την Δήμητρα Σιατίτσα, δρ Αρχιτεκτονικής Πολεοδομίας και ειδική σύμβουλος στην Γενική Γραμματεία Πρόνοιας, η άρνηση των άστεγων συμπολιτών μας ακόμη και την περίοδο του ψύχους να πηγαίνουν στους χώρους αυτούς οφείλεται στο γεγονός ότι οι κανονισμοί και οι όροι λειτουργίας των δομών αυτών λειτουργούν ως ασφυκτικό πλαίσιο.\n«Αυτό που έχει διαπιστωθεί από ένα μεγάλο αριθμό αστέγων που βρίσκονται για χρόνια στο δρόμο ή και σε κάποιες περιπτώσεις που είναι πρόσφατα στο δρόμο και δεν έχουν προηγούμενη εμπειρία, είναι ότι ενώ κάνουν χρήση των υπηρεσιών ημέρας (σίτιση, υγεία και υγιεινή) δε θέλουν να στεγαστούν σε δομές μαζικές (υπνωτήρια και ξενώνες). Αυτό συμβαίνει γιατί δε θέλουν να αφήσουν μια σταθερή θέση από φόβο μην την χάσουν, δεν θέλουν να μείνουν σε κοιτώνα με άλλους ανθρώπους, η συνθήκη αυτή τους απωθεί. Αυτό αφορά κυρίως αυτούς που είναι ας το πούμε «ιδρυματοποιημένοι» στο δρόμο, μακροχρόνια άστεγοι που έχουν αναπτύξει κάποια ρουτίνα, κάποιες συγκεκριμένες διαδρομές και «καβάτζες» και δε θέλουν να τις αφήσουν» εξηγεί.\n«Αυτές οι λύσεις είναι έτσι και αλλιώς προσωρινές. Αν μπορούσε να υπάρχει μια πιο συστηματική προσέγγιση των ανθρώπων αυτών και μια εναλλακτική πιο σταθερή και πιο αξιοπρεπής για να αποκτήσουν κάποιες δεξιότητες τα πράγματα θα ήταν διαφορετικά. Η διεθνής εμπειρία και πρακτική και για πολύ βεβαρημένες περιπτώσεις (τοξικοεξάρτηση ή και ψυχικά νοσήματα) προκρίνει ότι χρειάζεται μια πιο σταθερή υποστήριξη έτσι ώστε να αποκτηθεί εμπιστοσύνη και οι άστεγοι να μην βρεθούν μετά από λίγο καιρό στο δρόμο οπότε να βιώνουν συνεχώς και αυτή τη ματαίωση» επισημαίνει η κα Σιατίτσα.\nΌπως προσθέτει η ίδια, αυτό προϋποθέτει ότι υπάρχουν προγράμματα με μεγάλη διάρκεια. Στην Ελλάδα δεν είχαμε τέτοια κουλτούρα στις πολιτικές που αφορούν την στέγη, πόσο μάλλον μια πιο σταθερή υποστήριξη για κάποιους ανθρώπους, που εκτός από την απουσία δουλειάς αντιμετωπίζουν και άλλα ζητήματα (εξαρτήσεις, ζητήματα ψυχικής υγείας κ.α.).\n«Στο εξωτερικό που και εκεί το πρόβλημα δεν έχει λυθεί -πολύ πριν από εμάς έχουν αστέγους – υπάρχουν μακροχρόνιες πολιτικές πολύ πιο αναπτυγμένες και με πολύ μεγαλύτερη χρηματοδότηση. Το Housing first είναι μια προσέγγιση που έχει αναπτυχθεί στις ΗΠΑ και θεωρείται πιο αποτελεσματικό και σε σχέση με το κόστος που απαιτείται όταν φυσικά υπάρχει ένα τόσο αναπτυγμένο σύστημα και όχι για την Ελλάδα που δεν έχει» τονίζει ακόμη.\nΣύμφωνα με την προσέγγιση αυτή τα υπνωτήρια δεν είναι η πρώτη λύση, αντίθετα έχουν την δυνατότητα να μπαίνουν σε αυτόνομα διαμερίσματα υποστηριζόμενα από κοινωνικούς λειτουργούς έτσι ώστε να αποκτηθούν ξανά οι κοινωνικές δεξιότητες, διαχείριση οικονομικών, κανόνες βασικής συμβίωσης σε πολυκατοικία κ.α.\n«Αυτό έχει πιο θετικά αποτελέσματα για να βγάλει τους μακροχρόνια αστέγους από το δρόμο πάντα με την προϋπόθεση ότι υπάρχουν δομές και υπηρεσίες και ότι το κράτος καταφέρνει να συγκρατήσει την κατηγορία των επισφαλών που δεν μπορούν να πληρώσουν το ενοίκιο και ανά πάσα στιγμή μπορεί να βρεθούν πάλι στο δρόμο. Αυτό απαιτεί ένα πλέγμα παρεμβάσεων» εξηγεί.\nΤέλος, όπως καταλήγει, οι δομές άμεσης παρέμβασης είναι σχετικά κάτι πρόσφατο, μπορούν να εξυπηρετήσουν τον κόσμο που είναι στο δρόμο, παρ’ όλα αυτά δεν θα ήταν σκόπιμο να επενδύσει η πολιτεία στο να αναπτύξει τέτοιου τύπου δομές. Θα ήταν πιο σκόπιμο να μπορέσει να αποκαταστήσει τους ανθρώπους αυτούς, να τους υποστηρίξει να διατηρήσουν τα σπίτια τους, να μπορέσουν να συντηρούν ένα σπίτι μόνοι τους, και για τις περιπτώσεις που έχουν απενταχθεί εντελώς να υπάρξουν οι υπηρεσίες που σταδιακά θα τους εντάξουν, βρίσκοντας πάλι τους οικογενειακούς και φιλικούς τους δεσμούς.\nΓια το φαινόμενο των αστέγων, αν και εμφανίζεται από το `90 και μετά, ποτέ δεν έχει γίνει μια συστηματική καταγραφή, ώστε να μπορεί κανείς να συγκρίνει ποιοτικά χαρακτηριστικά, και κατά πόσο έχει οξυνθεί κατά τη διάρκεια της κρίσης. Παρ’ όλα αυτά μια βόλτα στους δρόμους της Θεσσαλονίκης είναι αρκετή για να αποδείξει όχι μόνο ότι το να βρεθείς άστεγος δεν είναι και τόσο απίθανο, αλλά κυρίως ότι είναι εξαιρετικά δύσκολο να μπορέσεις να επανέλθεις σε μια υποτυπώδη κανονικότητα, να ξαναποκτήσεις ένα κεραμίδι πάνω από το κεφάλι σου.\nΟ κος Στέλιος, ο κος Γιάννης, η κα Μαρία και οι δεκάδες άλλοι συνάνθρωποι μας, θύματα μιας παρατεταμένης οικονομικής κρίσης, χωρίς κοινωνικά στηρίγματα, έχουν πολλαπλές ανάγκες και προβλήματα, τα οποία δεν λύνονται με την προσφορά ενός «προσωρινού» κρεβατιού, ενός φαγητού από το συσσίτιο ή ενός επιδόματος «αλληλεγγύης». Τα τελευταία μπορεί να αντιμετωπίζουν το «σύμπτωμα» αλλά δεν αλλάζουν την καθημερινότητά τους. Χρειάζεται μια πιο βαθειά και συστηματική παρέμβαση, έτσι ώστε να μπορέσουν να βγουν από το αδιέξοδο του δρόμου αλλά και να μην βρεθούν και άλλοι στη θέση τους.


Παραγωγή Βιομάζας - Ακρολίμνη - 1 MWp | Bigsolar\nBitros Holdings SA\nCodice dei principi aziendali\nImpresa Socialmente Responsabile\nBiomass – Biogas\nΠαραγωγή Βιομάζας – Ακρολίμνη\nTo ΒΙΟΑΕΡΙΟ ΠΕΛΛΑΣ Α.Ε. με διακριτικό τίτλο ΒΙ.ΠΕΛ. A.E., είναι μονάδα παραγωγής ηλεκτρικής ενέργειας από βιοαέριο, ισχύος 1 MWe, που κατασκευάστηκε και λειτουργεί ήδη στην Κρύα Βρύση Πέλλας από το Μάρτιο του 2016, στο κέντρο του εύφορου κάμπου των Γιαννιτσών. Διαχειρίζεται απόβλητα γειτονικών σφαγείων παστεριωμένα, κοπριά από παρακείμενα βουστάσια, απόβλητα τυροκομικών μονάδων καθώς και φυτικά απόβλητα βιομηχανιών τροφίμων της περιοχής, τα οποία μετασχηματίζει σε πράσινη ενέργεια.\nΤο έργο υλοποίησε η ελληνική εταιρεία BIG SOLAR του Ομίλου ΜΠΗΤΡΟΣ σε συνεργασία με τη γερμανική εταιρεία FARMATIC που έχει εμπειρία 50 χρόνων ως Κατασκευαστής δεξαμενών, σιλό και έργων βιοαερίου και επεξεργασίας αποβλήτων. Η FARMATIC επιμελήθηκε όλου του σχεδιασμού της μονάδας και προμήθευσε όλο τον βασικό εξοπλισμό της αναερόβιας χώνευσης, η οποία βασίζεται στις ιδανικές συνθήκες θερμοκρασίας και ανάδευσης που επιτυγχάνονται στον κεντρικό μεταλλικό χωνευτήρα CSTR 5,000 μ3 με εσωτερική επισμάλτωση.\nΗ μονάδα αποτελείται από δύο χωνευτήρες 5,000 μ3 έκαστος, όπου παράγεται το βιοαέριο το οποίο αποθηκεύεται σε ειδική πολυεστερική μεμβράνη 2,500 μ3 και στη συνέχεια καίγεται στη μηχανή συμπαραγωγής της General Electric παράγοντας ηλεκτρικό ρεύμα. Επιπλέον, διαθέτει δύο κτήρια (μηχανοστάσιο και αντλιοστάσιο), γραφεία, δεξαμενή και χώρο παραλαβής υλικών, καθώς και καλυμμένη λιμνοδεξαμενή αποθήκευσης του υγρού υγρού υπολείμματος, το οποίο συνιστά ένα εξαιρετικό οικολογικό οργανικό λίπασμα. Το λίπασμα αυτό διανέμεται στους αγρότες της περιοχής, συμβάλλοντας στην αύξηση της απόδοσης της παραγωγής τους και στην προστασία του περιβάλλοντος.\nΗ μονάδα είναι πλήρως αυτοματοποιημένη και υποστηρίζεται λειτουργικά από έμπειρα στελέχη της εταιρείας με μακρόχρονη εμπειρία στη λειτουργία μονάδων βιοαερίου στο εξωτερικό.


Η σχέση του σωματικά άρρωστου παιδιού με τους γονείς του - Ε.Ε.Σ.ΣΚΕ.Ψ.Ο. - Ελληνική Εταιρεία Συστημικής Σκέψης και Ψυχοθεραπείας Οικογένειας\nΕ.Ε.Σ.ΣΚΕ.Ψ.Ο./Συστημική Σκέψη & Ψυχοθεραπεία/Τεύχος 10, Μάιος 2017/Η σχέση του σωματικά άρρωστου παιδιού με τους γονείς του\n2020-05-18T14:09:26+03:00Συγγραφέας: Σωτήρης Μανωλόπουλος, Ψυχίατρος- Παιδοψυχίατρος, Ψυχαναλυτής|Τεύχος: Τεύχος 10, Μάιος 2017|\tΛήψη ως .pdf |\nΑπό την αρχή της ζωής, η μητέρα με τη σωματική φροντίδα, τους χειρισμούς και τις λέξεις της, παρουσιάζει τον κόσμο στο παιδί. Αυτό που στην αρχή βλέπει το βρέφος στο βλέμμα της, ακούει στη φωνή της, μυρίζει, αγγίζει και γεύεται στο σώμα της, είναι ο εαυτός του. Από την πραγματικότητα δομεί μέσα του έναν υποκειμενικό κόσμο, τον οποίο βαθμιαία ανακαλύπτει αντικειμενικά, διαρκώς αναθεωρεί, εσωτερικεύει και έτσι εμπλουτίζει (Winnicott, 1965).\nΣτην αρχή η πραγματικότητα του παιδιού τελεί υπό την αιγίδα της μητέρας, η οποία εγγυάται την τάξη του κόσμου τον οποίο εισάγει σε δόσεις ανεκτές. Ανταποκρίνεται στις διαδικασίες του σώματος του και του έξω κόσμου με τις δικές της ψυχικές διεργασίες. Μπολιάζει “τη φύση στους αρμούς της”, με εναλλαγές παρουσίας-απουσίας που συνηχούν τις συνέχειες-ασυνέχειες των ρυθμών του παιδιού και του κόσμου.\nΓια το μικρό παιδί η μητέρα εγγυάται την ψυχοσωματική του ακεραιότητα. Εγγυάται ότι θα έχει τον νου της (Potamianou, 2001), θα το φυλάει, θα το σκεπάζει, θα το καλύπτει, θα προστατεύει τον αυτοερωτισμό του και, όταν φεύγει από κοντά της, θα το συνοδεύει και θα το τυλίγει με ένα σύννεφο αυταπάτης, όπως έκανε η Αθηνά για τον Οδυσσέα, για να τον κάνει αόρατο από τους εχθρούς που επιβουλεύονται την εικόνα του σώματος του – το βασικό αποτύπωμα που κείται στην καρδιά της ταυτότητάς του – που πιστοποιεί ότι υπάρχει και ζει μέσα στο σώμα του.\nΟι ρυθμοί του κόσμου και οι βιολογικοί ρυθμοί του οώματός του συνηχούν μέσα του και συγκροτούν τις πρώτες νησίδες εμπειρίας, οι μετέπειτα επαναλήψεις των οποίων συνιστούν τις πρώτες μονάδες νοήματος. Οι πρώτες νησίδες εμπειρίας δημιουργούνται από πρωτογενή υλικά, όπως είναι οι χτύποι της καρδιάς, η αναπνοή, η εναλλαγή νύχτα-μέρα, φως-σκοτάδι, χαλάρωση-σφίξιμο των μυών, πείνα-κορεσμός. Το βρέφος παίζει αυτοερωτικά με το σώμα του, δημιουργώντας και εμπλουτίζοντας τους πηγαίους κώδικες, νησίδες εμπειρίας, όπου αποθηκεύει δεδομένα άπειρου κυκλικού χρόνου: ταυτόχρονα βιώματα σωματικών λειτουργιών και επαφών με τον κόσμο. Ακόμα κι πριν από τον λόγο το βρέφος χρησιμοποιεί μεταφορές, που συμπυκνώνουν αναπαραστάσεις και αισθήσεις και έτσι δημιουργούνται σωματοψυχικοί κώδικες ασύλληπτης χωρητικότητας. Στις πιο βαθιές πτυχές της ύπαρξής του χαράσσονται οι αθόρυβοι κώδικες μιας συνοδεύουσας «μητέρας – περιβάλλον», που κρατά τον ρυθμό, που δίνει το βήμα και ξετυλίγει το νήμα, την αρχή και το τέλος του χρόνου. Στον πυρήνα του ασυνειδήτου δημιουργείται ένα σιωπηλό υπόστρωμα, μια πρωτόγονη – πριν από την κατανόηση – γνώση. Δημιουργείται μια ζώσα γλώσσα σιωπηλή, που δεν μιλά, από όπου όμως πηγάζει κάθε ομιλούσα λέξη, κάθε αναπαράσταση, το νόημα, όλοι οι θόρυβοι της ζωής. Με το παιχνίδι, αργότερα, το παιδί αναζωογονείται αντλώντας από αυτούς τους κώδικες, από “τις βασικές του τις αρχές”, από το υπόστρωμα της “βασικής ασφάλειας”, από τις ενδόμυχες πτυχές του, όπου συναντώνται οι πηγές του σωματοψυχικού δυναμικού του με τις διαισθητικές ανταποκρίσεις της μητέρας του (Winnicott-1965, Sandler-1960, Denis-1995, Potamianou- 2001).\nΟι αρχαίοι ποιητές εκτός από την αυδή (την ανθρώπινη φωνή) αναγνώριζαν την ομφή (τη φωνή του θεού), την εσωτερική μουσική -πηγή του ρυθμού του κόσμου εντός μας. Όταν τραυματίζεται κανείς, μένει άναυδος, διακόπτεται η επαφή με ενδόμυχες πτυχές του, δεν έχει έναν άνθρωπο του να του φέρει νέα από τον εαυτό του.\nΌταν αρρωσταίνει ένα παιδί, η μητέρα φαίνεται να «αθετεί» τις υποσχέσεις της. Για το άρρωστο όμως παιδί, η μητέρα του δεν φαίνεται απλά, αλλά βιώνεται πραγματικά ως αθετούσα τις υποσχέσεις της. Η αρρώστια βιώνεται ως προσβολή στον πυρήνα της ύπαρξής του. Διακόπτει τη ροή, το soundtrack, τη μουσική υπόκρουση της ζωής που κυλάει σε ρυάκια αόρατων ρυθμών. Η σωματική αρρώστια είναι το ΠΑΡΑΛΟΓΟ, το χωρίς νόημα. Μένουμε άφωνοι. Τι βρίσκεται πέρα από τα μνημονικά ίχνη, τα συναισθήματα, τις αναπαραστάσεις, τις φαντασίες, όλα τα πράγματα της ζωής;\nΌταν φτάνει στα όρια της πραγματικότητας ο ψυχισμός -αγγίζει τις ελλείψεις- αντιμετωπίζει μια βίαιη πραγματικότητα, μια αλλαξοκαιριά, ένα «ποτέ πια», ένα «όχι άλλο», ένα «ποτέ δεν θα είναι ξανά το ίδιο». Στην περίπτωση όμως μιας πραγματικότητας, όπως είναι η σωματική αρρώστια, η ίδια η ζωή απειλείται με τέλος. Μια παράλογη βία διακόπτει το νοητό νήμα της συνέχειας. Αντιμέτωπο με το παράλογο, το άρρωστο παιδί κάνει ό,τι έκανε ο ποιητής του κόσμου στην αρχή: δημιουργεί ένα νόημα από το χάος.\nΔεν μπορούμε παρά να επινοούμε νοήματα. Νόημα είναι ό,τι δημιουργούμε για να γεμίσουμε το κενό που εκτείνεται ανάμεσα στο σώμα μας και στον άλλο άνθρωπο. Νόημα είναι μια λύση που δίνουμε όταν αντιμετωπίζουμε την πραγματικότητα. Την πραγματικότητα κανείς μας δεν την αντέχει εντελώς (Freud, 1927). Νόημα είναι μια δημιουργική προσπάθεια να εντάξουμε υποκειμενικά τις συνεχείς αλλαγές.\nΤο τι νόημα θα δώσει κανείς σε μια σωματική αρρώστια εξαρτάται από την ικανότητά του να αναπαριστά και να βάζει σε λέξεις αυτά που αντιλαμβάνεται και αισθάνεται. Εξαρτάται από τη βαρύτητα, τη χρονιότητα, την κληρονομικότητα ή τη συμβολική σημασία που έχει η αρρώστια και το συγκεκριμένο πάσχον μέλος ή η συγκεκριμένη λειτουργία του πάσχοντος σώματος του.\nΩς ένα βαθμό ο άνθρωπος επιλέγει ποια τραύματα θα του συμβούν: με ταυτίσεις που θα κάνει στο παρόν θα ανασύρει παρόμοιες παλιές τραυματικές εμπειρίες: θα τοποθετήσει το παρελθόν μέσα στον χρόνο. Έτσι, μια αρρώστια μπορεί να είναι μια ευκαιρία για θεμελιακή αλλαγή στη ζωή μας. Με μια αρρώστια μπορεί το παιδί να παλινδρομήσει και να αποσπάσει από τους γονείς του τη φροντίδα που δεν είχε έως τότε. Είναι επίσης μια ευκαιρία να επενδυθεί ερωτικά το σώμα του, να αποκτήσει σημασία.\nΚανείς μας δεν θα ισχυρισθεί ότι δεν θυμάται με νοσταλγία το ενδιαφέρον των γονιών του, την ευχαρίστηση από τη φροντίδα του σώματος του, όταν έμενε σπίτι με γρίπη. Και πολλές φορές, όταν οι παθολογικές επαναλήψεις μας φέρνουν σε αδιέξοδα, παλινδρομούμε και κάνουμε ένα πυρετό, οπότε αναγκαζόμαστε να μείνουμε σπίτι για να ξαναβρούμε τον ψυχισμό μας να κατοικεί στη φωλιά του, στο σώμα.\nΠοιος όμως δεν θυμάται και τα ατέλειωτα απογεύματα μιας αρρώστιας, όπου αισθανόταν τον χρόνο να έχει σταματήσει. Σε αυτές τις ώρες που δεν περνούν, το παιδί αισθάνεται αποξενωμένο από τον εαυτό του και η σκέψη του κολλάει σε κάτι χωρίς νοστιμιά, χωρίς παιχνίδι, χωρίς την ευαισθησία και τη λογική του νόστου. Η λογική του νόστου είναι η σύνδεση του ψυχισμού με το σώμα μέσα από τη σχέση με έναν άνθρωπο, τον οποίο το παιδί ξαναβρίσκει και αναγνωρίζει ως άλλον εαυτό που επιστρέφει για να συναντηθούν στην ενδιάμεση περιοχή μιας κοινής εμπειρίας.\nΑν και είναι αναγκαία τα λογικά στηρίγματα, η ενημέρωση των γιατρών, οι αναφορές στη διαδοχή του χρόνου και στην πραγματικότητα του χώρου, υπάρχει ο κίνδυνος να εγκατασταθεί μια απειλητική τυραννία: του ρολογιού, των ημερομηνιών, της απόλυτης ακρίβειας των ιατρικών οδηγιών που πρέπει να ακολουθηθούν κατά γράμμα.\nΌποιος έχει περιθάλψει επί μακρόν ένα αγαπημένο άρρωστο πρόσωπο, γνωρίζει πόσο δύσκολο είναι να αντεπεξέλθει στον σεισμό, στην πλημμύρα αντιλήψεων και διεγέρσεων που το πλημμυρίζουν, μέχρι που να κάμπτεται η ικανότητά του να υφίσταται τις εντάσεις. Ποιος αντέχει να μην μετράει ως πρόσωπο, αφού όλη η προσοχή του αρρώστου επικεντρώνεται στο πάσχον σώμα του (Potamianou, 2001);\nΜια σωματική αρρώστια μπορεί να είναι μια αβάσταχτη οδύνη, και για το παιδί ένα τραύμα, οπότε μένει άναυδο εμπρός σε αυτό που δεν το χωράει ο νους του. Όταν δεν καταλαβαίνει, δεν γνωρίζει, δεν έχει τη δυνατότητα να επικοινωνήσει την αγωνία του, τότε ξεσπά η βία ως ύστατη άμυνα που προστατεύει την εικόνα του σώματος. Όταν σπάζει το συμβόλαιο που έχει συνάψει μυστικά με τους γύρω του, ότι ο ένας θα είναι εγγύηση για την ακεραιότητα του άλλου, τότε το κυριεύει η απόγνωση.\nΧαρακτηριστικό του τραύματος είναι ότι διαλύονται οι βασικοί δεσμοί ομοιότητας και οι έννοιες των αποστάσεων και διαφορών: το παιδί γίνεται ένα με τη σωματική του αρρώστια. Τότε, για να πάρει μια απόσταση, έχει ανάγκη να στηριχθεί σε έναν άλλο, έξω από τον εαυτό του, με ένα βασανιστικό μείγμα αγάπης και μίσους.\nΤο πώς θα εξελιχθεί η σχέση του παιδιού με τους γονείς του εξαρτάται από τη σχέση που είχαν πριν την αρρώστια και από το βαθμό που το παιδί έχει ένα σώμα χωριστό από το σώμα της μητέρας. Εξαρτάται από τη θέση που έχει το παιδί μέσα στην ιστορία των γενεών. Αν στη φαντασία των γονιών το παιδί έχει τη θέση ενός αμφιθυμικά επενδυμένου προγόνου ή ενός χαμένου συνδέσμου, τον οποίο η οικογένεια δεν έχει πενθήσει, τότε η αρρώστια του θα είναι δύσκολο να αναγνωρισθεί.\nΘα αναγνωρίσει η μητέρα αυτό που πραγματικά υπάρχει; Θα δει στο άρρωστο παιδί της ένα τέρας απειλητικό που εικονογραφεί τις ιδέες που έχει η ίδια για την αρρώστια; Θα αναρωτηθεί, τι κακό έκανα και τιμωρείται έτσι το παιδί μου, ένα μέρος του εαυτού μου; Θα δει στο πάσχον σώμα του τις δικές της προβολές; Θα αποσυρθεί; Θα κάνει σαν να μην συμβαίνει τίποτε; Θα διαψεύδει τα συναισθήματα και τις αγωνίες της, ασχολούμενη με ανώδυνα καθημερινά, κοινότυπα πράγματα;\nΧρειάζεται βέβαια η ζωή να συνεχίζεται και η μητέρα να αποδέχεται και να φέρεται στο άρρωστο παιδί σαν να είναι κανονικό, όπως όλα τα παιδιά, για να μην το στιγματίσει. Θα επιτύχει όμως στον ρόλο της ως ασπίδας, μιας σκέψης που αγρυπνά, νοιάζεται τις εντάσεις του; Θα δεχθεί τις ανάγκες εξάρτησης; Θα αντέξει, όσο χρειάζεται να αντέχει ένας δρομέας σε δρόμο αντοχής; Ή θα γλιστρήσει σε μια στάση μαζοχισμού, δεχόμενη παθητικά τις παράλογες διεκδικήσεις με τις οποίες το παιδί την καταδιώκει απαιτώντας μια ναρκισσιστική πληρότητα, που κανείς δεν μπορεί να ικανοποιήσει, όσο «ιδανικός» γονιός και αν είναι; Θα γίνει μια μεγαλομάρτυρας, που υποφέρει τα ατέλειωτα μαρτύρια του Ιώβ;\nΈνα νόημα, που συνήθως δημιουργούν οι γονείς και το παιδί, είναι ότι η αρρώστια συνιστά τιμωρία για απαγορευμένες – γεμάτες ενοχή – επιθυμίες. Μπορεί η μητέρα να νιώσει αφόρητη ενοχή και, για να απαλλαγεί από αυτήν, μπορεί είτε να γίνει θύτης, να αρχίσει να καταδιώκει το παιδί για να συμμορφωθεί προς τις υποδείξεις της, είτε να γίνει θύμα και να υποτάσσεται σε κάθε του ιδιοτροπία. Ο ρόλος του πατέρα, ως τρίτου στη σχέση μητέρας-παιδιού, είναι ουσιαστικός εδώ για να ζωογονεί τη μητέρα και να την βοηθάει να μείνει δίπλα στο παιδί.\nΗ μητέρα κάνει τα χατίρια του άρρωστου παιδιού της, ως ένα βαθμό, διότι κατά ένα τρόπο το έχει «εγκαταλείψει» και «προδώσει», αφού δεν στάθηκε «ικανή» να το προστατεύσει. Έτσι, προσπαθεί διαισθητικά να προλάβει να μην βιωθεί από το παιδί η αδυναμία της να το βοηθήσει ως τραυματική εγκατάλειψη, με άγχος αποχωρισμού που γίνεται πανικός. Του κάνει τα χατίρια για να μην παγιωθούν τα επακόλουθα της απώλειάς της (Winnicott-1965, Hartocollis-1998).\nΜπορεί όμως η μητέρα να προστατεύει υπερβολικά το παιδί για να καθησυχάσει τις δικές της αγωνίες θανάτου. Η μητέρα τότε δεν δέχεται τις κινήσεις αυτονόμησής του. Και αυτό που το παιδί της ζητά – νόημα στην αγωνία του – δεν έχει να του το δώσει. Το παιδί μπορεί να νιώσει ενοχή, αν είναι ανυπάκουο ή αν φαντάζεται ότι έχει αποτύχει να την κάνει ευτυχισμένη.\nΚαι οι δύο γονείς μπορεί να μην περιμένουν από το παιδί να τους δώσει ένα μήνυμα για να καταλάβουν αυτό που αισθάνεται, οπότε διαισθητικά αντιλαμβάνονται, σαν να είναι ακόμα πολύ μικρό μωρό, και προλαβαίνουν κάθε του επιθυμία. Αυτοί οι γονείς συνήθως επενδύουν το παιδί ναρκισσιστικά και γίνονται πολύ απαιτητικοί και ανικανοποίητοι: θέλουν το παιδί να επιτύχει για να ικανοποιήσει δικές τους ανάγκες. Ό,τι και να κάνει το παιδί δεν είναι επαρκές γι’ αυτούς τους γονείς.\nΜετά το πρώτο σοκ της αρρώστιας το παιδί ξεκινά ολικές κινήσεις εγκλεισμού, με φαντασιώσεις ενσωμάτωσης, σφιξίματος, εγκλωβισμού του άλλου που είναι δίπλα του (Potamianou, 2001). Ο άλλος βρίσκεται υπό την κατοχή του. Το παιδί γαντζώνεται με αγωνία, μην χάσει το στίγμα του και χαθεί, σαν να πιάνεται από μια σανίδα στη μέση ενός ωκεανού. Ενώ αναπτύσσει μια σχέση ελέγχου μ’ έναν άνθρωπο, μια σχέση που βάζει ορισμένα όρια, παράλληλα λειτουργεί διχοτομημένο ένα τραυματικό ρεύμα, με διεγέρσεις ανεπεξέργαστες και συγκινήσεις ωμές. Δίπλα στο άρρωστο παιδί ο άλλος αισθάνεται ταυτόχρονα να εγκλωβίζεται ασφυκτικά και να χάνεται στο αχανές μιας ερημιάς. Αισθάνεται σαν να είναι το μοναδικό αντικείμενο που έχει σημασία για το παιδί και ταυτόχρονα αισθάνεται να εγκαταλείπεται από αυτό σε μια παγωνιά μοναξιάς. Συχνές είναι επίσης οι φαντασιώσεις του παιδιού, ότι δραπετεύει από έναν ασφυκτικό εγκλεισμό και βρίσκεται έξω στον ανοιχτό χώρο όπου αναπνέει ελεύθερα. Μια γυναίκα, 80 χρονών τώρα, τρώει ελιές θρούμπες με μεγάλη ευχαρίστηση και θυμάται – και πιστεύει με βεβαιότητα – ότι αυτές της έσωσαν τη ζωή: όταν ήταν μικρή είχε πάθε τύφο και επί εβδομάδες έμενε σπίτι τρεφόμενο με λαπά χωρίς να γίνεται καλά, διαρκώς έφθινε, μέχρι που μια μέρα πήγε κρυφά στο ερμάρι και πήρε και έφαγε ελιές θρούμπες. Αμέσως ένιωσε καλύτερα, μετά σιγά-σιγά δυνάμωσε και έτσι έγινε καλά.\nΚατά τον Winnicott, θεμελιώδες για τον άνθρωπο είναι να διατηρηθεί ο μυστικός διάλογος ανάμεσα στον ψυχισμό και το σώμα. Υπάρχει στον καθένα μας η δυνατότητα να αφήνεται στην κυκλική ροή του χρόνου του αυτοερωτισμού. Σε κάθε κύκλο αυτοερωτισμού ένας άλλος άνθρωπος έρχεται και εισάγει κάτι νέο από την πραγματικότητα, με τις πράξεις και τις λέξεις του, και έτσι ο χρόνος ρέει γραμμικά. Τότε μια ασυνείδητη σκηνή – μια φαντασίωση – στήνεται και δίνει νόημα σε αυτά που το παιδί αισθάνεται και σκέφτεται και επαναλαμβάνει. Αυτή η επεξεργασία στη φαντασία υποκαθιστά τη στέρηση, καθιστά την απόλαυση εφικτή. Αν ο άλλος αγνοεί αυτά που το παιδί αισθάνεται και δεν το βοηθάει να τα επεξεργαστεί δημιουργικά με τη φαντασία του, τότε αυτά γίνονται στη φαντασία του απειλητικά.\nΑυτό που πάνω απ’ όλα φοβάται το παιδί είναι ότι δεν μπορεί να παίξει με κάποιον άλλο. Αυτό που φοβάται είναι ότι θα ακινητοποιηθεί. Και αν το σώμα του περιορίζεται ως ένα μικρό ή μεγάλο βαθμό, χρειάζεται να βρει ένα τρόπο να εκφράσει τις ηχολαλιές και τις ηχοπραξίες του με τη βοήθεια του δημιουργικού παιχνιδιού στο νοσοκομείο ή στο σπίτι του. Το παιδί δεν είναι μόνο η αρρώστια του (Μπούρα, 1989). Δεν είναι μόνο οι σωματικές του ανάγκες. Είναι οι ανάγκες του για ψυχική τροφή. Τροφή δεν είναι τα καλοπιάσματα και η «νιανιά», οι εύκολες λύσεις και οι αποφυγές της πραγματικότητας. Τροφή είναι αυτό που «του κάνει νόημα»: μορφοποιείται, σχηματίζεται εσωτερικά ως αναπαράσταση που ικανοποιεί (=καθιστά ικανή) την επαφή με τον εαυτό και τον κόσμο. Εξ ίσου σημαντική με οποιαδήποτε φαρμακευτική ή χειρουργική επέμβαση, δίαιτα ή φυσικοθεραπεία είναι και η ανταπόκριση στο ανθρώπινο με διαίσθηση, με σκέψη και κατανόηση: η ικανοποίηση της ανάγκης του παιδιού να δημιουργεί και να μιλά μια συμβολική γλώσσα επικοινωνίας με τον εαυτό του και με τους ανθρώπους του.\nΟι γονείς του δεν μπορούν βεβαίως να επέμβουν ιατρικά. Μπορούν όμως να διατηρήσουν την ποιότητα της ζωής του. Η πλέον βάναυση κακοποίηση είναι να αφήσεις ένα παιδί να βαριέται. Η ακινητοποίηση που επιβάλλουν οι αρρώστιες είναι μια πολύ βάναυση κακοποίηση. Κάθε παιδί έχει ανάγκη να χορέψει τον χορό της φωτιάς στις Βάκχες του Ευριπίδη, για να αισθανθεί τον «κάματόν τ’ εύκάματον», την καλή κούραση. Θέλει να μπει στον χορό των Περσών του Αισχύλου που θρηνούν, ο ένας να τιτιβίζει «το,το,το,…τι,τι,τι…» και ένας άλλος να του απαντά στον ίδιο ρυθμό «το,το,το,…τι,τι,τι…». Θέλει να πάει στη διαδήλωση, να φωνάξει ρυθμικά με τα άλλα παιδιά «ε,ε,ε…ο,ο,ο…εμείς θα σταματήσουμε τον πόλεμο αυτό». Τα παιχνίδια δεν είναι αφηρημένη έννοια αλλά ένα σύνολο από κώδικες συγκεκριμένους (Τερζόπουλος, 2000).\nΤο άρρωστο παιδί είναι ανάγκη να βρει έναν άλλο άνθρωπο για να στήσει τις οδυνηρές εμπειρίες του σε μια σκηνή, μέσα στον χρόνο. Το θέμα είναι πώς, μέσα από το συντακτικό της λογικής – της λογικής των άλλων και των δικών του δευτερογενών διεργασιών-, φτάνει στη «μουσική του νου» (Rimbaut), στις ασυνείδητες πηγές του, και ελευθερώνει δημιουργικές δυνάμεις που είναι εγκλωβισμένες σε μια συμπαγή αμυντική περιχαράκωση. Ξεκινά από τη μαγική σκέψη, τα βαθιά κύματα των ηχογόνων πηγών, τα περιγράμματα της προσωδίας της μητρικής φωνής, την τέχνη, το παιχνίδι με έναν άλλο. Αρκεί κάτι απλό να κάνει ή να πει κανείς. Για το παιδί είναι μια μαγική στιγμή: μια μεταφορά ανακαλεί τη μυστική ένωση αυτών που αισθάνεται και αυτών που σκέφτεται (Άγιος Αυγουστίνος, 1997). Και τότε σκορπίζεται το σκοτάδι και το φως διώχνει τον φόβο του αποχωρισμού.\nΣιγά-σιγά το παιδί παίρνει μια απόσταση και κοιτάζει απέξω την αρρώστια του, απο-ταυτίζεται (Potamianou, 2001). Με τις λέξεις του αφηγείται και κάνει αντικειμενικό το βίωμα της αρρώστιας. Για να ανοιχτεί όμως, όσο γίνεται αντικειμενικά, στην πραγματικότητα της αρρώστιας, χρειάζεται να βγει από τα μέσα προς τα έξω, από τις νησίδες εμπειρίας προς την αντικειμενική πραγματικότητα. Έτσι ξαναμαζεύει τα σκόρπια κομμάτια σε μια ιστορία ζωής.\nΤο άρρωστο παιδί, και κάθε παιδί, δεν μπορεί να σκεφθεί και να μιλήσει για κάτι, αν προηγουμένως δεν το βιώσει από κοινού με κάποιον για να το εγγράψει ως ένα ψυχικό γεγονός, που θα αφήσει τα ίχνη του στον ψυχισμό. Μπορεί να αισθάνεται κανείς πόνο αλλά αυτό δεν σημαίνει απαραίτητα ότι μπορεί να υποφέρει τον πόνο. Το θέμα είναι πώς να δημιουργήσει το άτομο μια εμπειρία αλλά και πώς να την αντέξει. Τίποτα δεν υποφέρεται χωρίς μια κοινότητα ανθρώπων που επικοινωνούν. Εμείς οι άλλοι τον βοηθάμε να δημιουργήσει νησίδες εμπειρίας, με αυτά τα σκόρπια βιώματα να δημιουργήσει μια ψυχική γεωγραφία ταξιδιών και περιπετειών με το αντικείμενο, και αυτές τις περιπέτειες να τις μετασχηματίζει σε ιστορία, αφήγηση. Είναι πολλές φορές σπαρακτικά τα λυρικά ποιήματα ή οι ζωγραφιές άρρωστων παιδιών, που προσπαθούν μέσα στις κατασκευές τους να χωρέσουν βίαιες συγκινήσεις που δεν μπορούν ακόμα να τις επεξεργαστούν, να τις σκεφθούν.\nΕμείς οι άλλοι εισάγουμε, κάθε φορά που βρίσκουμε ένα άνοιγμα, κάτι νέο από την πραγματικότητα αλλά πάντα στεκόμαστε με απόλυτο σεβασμό απέναντι στην εμπειρία του, όπως την ζει το άρρωστο παιδί. Το βασικό είναι το πώς ακούμε. Βασικό είναι να ακούμε χωρίς να διαψεύσουμε αυτό που αισθάνεται το παιδί, προσπαθώντας να το κάνουμε να ξεχάσει τη ψυχική του πραγματικότητα ώστε αυτό που γνωρίζει ότι είναι οδυνηρό να μην το γνωρίζει και να μην μπορεί να το γνωστοποιήσει σε κανέναν άλλο. Πώς ακούμε; Πώς μαθαίνουμε μια ξένη γλώσσα; Με αποδοχή, με την επαφή με τις ρίζες μας, με τις μύχιες πτυχές της μητρικής μας γλώσσας, με την ικανότητα να αισθανόμαστε ένα κεραυνοβόλο έρωτα, με την αγάπη για το καινούργιο.\nΌταν ένα παιδί αρρωσταίνει σε μια ελληνική οικογένεια, έξω από τη μονάδα εντατικής νοσηλείας, στον διάδρομο ή στον δρόμο έξω από την είσοδο του νοσοκομείου, μαζεύονται σε κύκλο συγγενείς, φίλοι. Θόρυβοι της ζωής περνούν δίπλα τους. Πού και πού κάποιος μιλά, οι άλλοι σκεφτικοί. Αθροίζουν και συνθέτουν μέσα τους εμπειρίες, αναμνήσεις, για να καταλάβουν, να δουν απ’ έξω, αντικειμενικά, την αρρώστια. Κάποια στιγμή και το άρρωστο παιδί έρχεται σε αυτόν τον κύκλο και αρχίζει να καταλαβαίνει πιο αντικειμενικά τι του γίνεται, για να το τοποθετήσει μέσα στον χρόνο. Αρχίζει να σκέφτεται πως ό,τι και να είναι θα περάσει… και σε κάθε πέρασμα κάποιος θα το συνοδεύει, πότε μιλώντας και πότε σωπαίνοντας. Στη ζωή έρχεται και ξανάρχεται το παιδί, στη μέση μιας συζήτησης που έχει ήδη αρχίσει.\nΑγίου Αυγουστίνου (1997). Εξομολογήσεις. Εισαγωγή, Μετάφραση, Σχόλια: Φραγκίσκη Αμπατζοπούλου. Αθήνα: Εκδόσεις Πατάκη.\nΤερζόπουλος, Θ. καιΘέατροΆττις(2000). Αναδρομή, Μέθοδος, Σχόλια. Αθήνα. Εκδόσεις Άγρα.


Διαμέρισμα Villarroel Sant Antoni\nΔιαμερίσματα στη Βαρκελώνη › Καταλύματα Βαρκελώνη › Rambla - Raval › Villarroel Sant Antoni\nVillarroel Sant Antoni (αναφορά: B35925)\nΤο διαμέρισμα ανακαινίστηκε πρόσφατα. Βρίσκεται στην άνω περιοχή του Sant Antoni, δίπλα από το «Rambla de Sant Antoni». Διαθέτει μια ιδανική τοποθεσία. Το διαμέρισμα είναι πλήρως επιπλωμένο, καλά σχεδιασμένα με μινιμαλιστικό στιλ. Αποτελείται από υπνοδωμάτιο με διπλό κρεβάτι, ένα μπάνιο και ένα ευρύχωρο σαλόνι με τραπεζαρία και κουζίνα με ενιαία διαρρύθμιση. Διαθέτει σύστημα κλιματισμού και αντλιών θερμότητας. Σύνδεση Wi-Fi περιλαμβάνεται επίσης στο ενοίκιο. Αυτό το άνετο διαμέρισμα έχει άπλετο φυσικό φως, είναι πολύ ευρύχωρο και ιδανικό για ζευγάρια ή φίλους για να μοιράζονται μια επίπεδη.\nΤο διαμέρισμα βρίσκεται ακριβώς δίπλα από την περίφημη «Mercat de Sant Anotoni» και πέντε λεπτά με τα πόδια να «Plaza Universitat». Θα απολαύσετε μια καλά αναπτυγμένη υποδομή: πολλά τοπικά μπαρ, εστιατόρια, σούπερ μάρκετ. Ο σταθμός neares του μετρό είναι Sant Anotni (L2).\nVillarroel Sant Antoni can be reserved only if the booking start date is between 31 Δεκ 2022 - 12 Ιαν 2023


Ε.Πα.Μ Αχαρνών - Καματερού: Οι «ρυθμιζόμενες χρεώσεις» της ΔΕΗ τινάζουν τα νοικοκυριά στον αέρα! Λαφαζάνη ΞΥΠΝΑ!\nΚάνω αυτή την αναδημοσίευση γιατί κι εμένα μου ήρθε ο εκκαθαριστικός λογαριασμός της ΔΕΗ και πρόκειται για ένα αστρονομικό νούμερο που είναι φυσικά αδύνατο όχι να εξοφλήσω αλλά ακόμα και με δόσεις να το πληρώνω, δεν βγαίνει. Αναρωτιέται κανείς πραγματικά αν επί κυβέρνησης αριστεράς κάθε νοικοκυριό δημιουργεί ολοένα και μεγαλύτερα χρέη στο βασικό αγαθό της ενέργειας και στην εφορία ενώ τα έσοδά του παραμένουν στον πάτο, όπως διαμορφώθηκαν τα πέντε μνημονιακά χρόνια, τότε τι σόι αριστερά είναι αυτή. Όλα αυτά τα χρέη μαζεύονται και όταν το πρώτο μούδιασμα από τη διακυβέρνηση ΣΥΡΙΖΑ και τις αέναες διαπραγματεύσεις περάσει και ...\nκάθε σπίτι δει σε τι σημείο έχουν φτάσει τα οικονομικά του, τότε δε θα ξέρουν πού να κρυφτούν οι της κυβέρνησης.\nΠηγή Manier με αρχική πηγή tribune.gr\nΕτικέτες Αντισταθείτε..., Απόψεις, Δημόσια Αγαθά, Ενέργεια, ΣΥΡΙΖΑ, Χαράτσια - Φόροι


Η κροατική Rimac Technology θέτει ψηλά τον πήχη ως κατασκευαστής και προμηθευτής τεχνολογιών και εξαρτημάτων που σχετίζονται με την ηλεκτροκίνηση, αποτελώντας μάλιστα ήδη στενό συνεργάτη των Porsche, Kia, Hyundai και Aston Martin.\nΤο Rimac Group αποτελεί, ως γνωστόν, την εταιρεία-ομπρέλα που ενσωματώνει στους κόλπους της τη νεοσύστατη Bugatti Rimac αλλά και τη νέα, αυτόνομη εταιρεία Rimac Technology.\nΜε το Rimac Group να είναι ο πλειοψηφικός μέτοχος της Bugatti Rimac με μερίδιο 55% (σ.σ.: η Porsche κατέχει το υπόλοιπο 45%), η Rimac Technology, η αδελφή εταιρεία της μέχρι πρότινος γνωστής ως Rimac Automobili, συνεχίζει να επεκτείνει τις δραστηριότητές της σε καίριους τομείς, άμεσα συνυφασμένους με την ηλεκτροκίνηση, όπως η εξέλιξη, η παραγωγή και η προμήθεια συστημάτων μπαταριών υψηλής απόδοσης, ηλεκτροκινητήρων, ηλεκτρονικών συστημάτων και εξαρτημάτων διεπαφής, για τα οποία είναι ήδη γνωστή η Rimac, έχοντας εδραιώσει τη φήμη της ως κορυφαίος πάροχος προηγμένων τεχνολογιών υψηλής απόδοσης.\nXρησιμοποιώντας την τεχνογνωσία της στην εξέλιξη της ηλεκτρικής Nevera των 1.914 ίππων, η Rimac Technology έχει συνεργασίες σήμερα με πολλούς παγκόσμιους κατασκευαστές, συμπεριλαμβανομένων των Porsche, Hyundai, Kia, Automobili Pininfarina, Koenigsegg, Aston Martin, ενώ υπάρχουν πολλά επιπλέον projects που είναι ακόμα άγνωστα στο κοινό.\nΓια το μέλλον και με χρονικό ορίζοντα το 2024, η Rimac Technolgies «θα αυξήσει περαιτέρω την παραγωγής της με τον όγκο της τελευταίας να φτάνει τις εκατοντάδες χιλιάδες – από μικρά υβριδικά συστήματα μπαταριών, έως πλήρη πλαίσια ηλεκτρικών οχημάτων».\nΌπως δηλώνει η ίδια, η Rimac Technology δεν επιβλέπεται από οποιονδήποτε άλλο κατασκευαστή, συμπεριλαμβανομένων των επενδυτών του Rimac Group, ενώ εξίσου σημαντικό για τους πελάτες της Rimac Technology είναι να διατηρούνται μακριά από τα φώτα της δημοσιότητας πολλά (αν όχι όλα) από τις project που της αναθέτουν οι συνεργάτες της.\nΑξίζει να σημειωθεί ότι η Rimac Technology είναι σήμερα μια εταιρεία 1.000 ατόμων που εδρεύει στα περίχωρα του Ζάγκρεμπ. Από το 2023, το Rimac Group, συμπεριλαμβανομένης της Rimac Technology, θα έχει την έδρα του σε έναν νέο, ιδιόκτητο campus έκτασης 200.000 τ.μ. στα περίχωρα του Ζάγκρεμπ. Όντας αρκετά μεγάλο για να φιλοξενήσει πάνω από 2.500 άτομα, το campus θα ενσωματώνει κάθε πτυχή της δραστηριότητας του Rimac Group, συμπεριλαμβανομένης της παραγωγής της πλήρως ηλεκτρικής Nevera αλλά και εκείνη εξαρτημάτων που προορίζονται για άλλους κατασκευαστές.\nΟ Mate Rimac, Διευθύνων Σύμβουλος του The Rimac Group, δήλωσε:\n«Αν επιστρέψουμε στην αρχή της Rimac Automobili το 2009, το όνειρο για μένα ήταν να φτιάξω το δικό μου ηλεκτρικό υπερ-αυτοκίνητο. Με το Nevera πιστεύουμε ότι πετύχαμε αυτό το όνειρο, δημιουργώντας ένα όχημα που δεν είναι μόνο το ταχύτερο σε επιτάχυνση στον κόσμο, αλλά και άνετο, εύχρηστο και ‘γεμάτο’ με την προηγμένη τεχνολογία μας. Αλλά η Nevera δεν είναι απλώς ένα αυτόνομο project, είναι μια βιτρίνα που δείχνει τι μπορεί να κάνει η Rimac Technology χωρίς το κόστος ή τους περιορισμούς ενός κατασκευαστή μεγάλης κλίμακας. Τα e-axles, το Torque Vectoring, τα συστήματα μπαταριών, η συνδεσιμότητα, η τεχνητή νοημοσύνη και αμέτρητα άλλα ηλεκτρικά συστήματα που διαθέτει το Nevera είναι όλα δικά μας δημιουργήματα».\nΑξίζει να σημειωθεί ότι ο Διευθύνων Σύμβουλος του Rimac Group, Mate Rimac, ηγείται τόσο στην Bugatti Rimac όσο και στην Rimac Technology. Η Bugatti και η Rimac Automobili συνεχίζουν να… πορεύονται στον εμπορικό στίβο ανά τον κόσμο ως ξεχωριστές μάρκες, λειτουργώντας ως μέρος της Bugatti Rimac, με κοινό τμήμα Έρευνας και Εξέλιξης.\nΔιαβάστε επίσης: Φάκελος Rimac\nRimac Nevera: Drift στον πάγο με 1.914 ηλεκτρικούς ίππους (+video)\nMate Rimac: H Bugatti δεν ταιριάζει πλέον στο προφίλ της VW\nVideo με το ηλεκτρικό Rimac Nevera σε off road περιπέτειες\nΗ Rimac και το νέο campus στα περίχωρα του Ζάγκρεμπ (+video)\nH Bugatti Rimac παίρνει και επίσημα σάρκα και οστά


«Το να βλέπεις τους γονείς σου να πεθαίνουν, είναι σκέτη κόλαση…» – Η συγκλονιστική επιστολή που σόκαρε το διαδίκτυο!!! – xOrisOria News\nΟ πατέρας μου αργοπέθαινε καιρό πριν λάβουμε τις καταστροφικές ειδήσεις ένα κρύο χειμωνιάτικο πρωινό. Μετά από ένα μικρό εγκεφαλικό επεισόδιο, ανακαλύψαμε καρκίνο του σταδίου 4 εντελώς τυχαία, ενώ έκανε συνέχεια εξετάσεις για να προληφθούν μελλοντικά εγκεφαλικά. Καθώς ο πατέρας μου μου έλεγε τα νέα, έπιασα γερά το τηλέφωνο και για να καταλάβω τι έλεγε. Ο καρκίνος του ήταν προχωρημένος, και ξαφνικά, ο χρόνος του στη Γη ήταν μετρημένος.\nΗ μάχη του είχε τελειώσει πριν καν ξεκινήσει.\nΣτο προχωρημένο στάδιο του καρκίνου του, οι επιλογές για χημειοθεραπεία ήταν περιορισμένες και η χειρουργική επέμβαση δεν ήταν καν επιλογή. Η ακτινοβολία δεν επρόκειτο να ανατρέψει την πρόοδο, και όταν κοίταξε τις εξετάσεις, ήταν σαφές ότι η ποιότητα της ζωής του επρόκειτο να μειωθεί σε μεγάλο βαθμό, αν υποβαλλόταν σε χημειοθεραπεία, που θα είχε ελάχιστες πιθανότητες να παρατείνει τη ζωή του.\nΉταν κόλαση να παρακολουθώ τον γεροδεμένο πατέρα μου να μαραίνεται και να γίνεται ένας αδύναμος ασθενής με καρκίνο μπροστά στα μάτια μου.\nΟ πατέρας μου πέθαινε και ήμουν ανήμπορη να σταματήσω το αναπόφευκτο.\nΤο να βλέπεις το γονιό σου να πεθαίνει είναι βασανιστικό. Αρρώσταινα σωματικά, καθώς άκουγα τον πατέρα μου να εξιστορεί με λεπτομέρεια τις παρενέργειες από τη χημειοθεραπεία, την εξάντληση και τη ναυτία του, και τον καρκίνο που σιγά-σιγά έτρωγε τα σωθικά του. Έμενα ξάγρυπνη τη νύχτα και αναρωτιόμουν αν αύριο θα ήταν η μέρα που η υγεία του θα χειροτέρευε. Όταν πεθαίνει ένας γονιός, πεθαίνεις και εσύ δίπλα του.\nΤο να πεθαίνει ένας γονιός είναι κουραστικό. Ανάγκασα τον εαυτό μου να προσπαθήσει να επικεντρωθεί στην ανατροφή των παιδιών μου και να ασχολούμαι με το σπίτι, ενώ προσπαθούσα να παρακολουθώ παράλληλα τους γιατρούς που πήγαινε ο πατέρας μου εκείνη την ημέρα. Θυμόμουν τις μέρες όταν οι ζωές μας δεν επικεντρώνονταν γύρω από τα σκαμπανεβάσματα του καρκίνου, όταν μπορούσα εγωιστικά να καλέσω τον μπαμπά μου, απλά να του πω για μια επαγγελματική επιτυχία ή για τα εγγόνια του. Ένας γονιός που πεθαίνει σημαίνει ότι ποτέ δεν ξέρεις τι θα φέρει η μέρα.\nΈνας γονιός που πεθαίνει σημαίνει ότι θα συνειδητοποιήσεις ότι κοιτάς τα χέρια του πατέρα σου και θα προσπαθείς να τα απομνημονεύσεις πως μοιάζουν όταν διαβάζει στα εγγόνια του. Ένας γονιός που πεθαίνει σημαίνει ότι συνειδητοποιείς ότι το γήινο σώμα που αγάπησες σύντομα θα γίνει ένα με το χώμα.\nΈνας γονιός που πεθαίνει θα σας διδάξει ότι δεν υπάρχει τίποτα που ένας γονιός δε θα κάνει για να διευκολύνει το παιδί του στο τέλος. Θα ακούσεις το γονιό σου να λέει «είμαι έτοιμος» και ακόμα αν εσύ δεν είσαι, θα αφήσεις το χέρι που κάποτε κρατούσες από παιδί.\nΌταν ο γονιός βρει τελικά τη γαλήνη, συνειδητοποιείς ότι ο γονιός σου ακόμα σε διδάσκει για τη ζωή.\nΜόνο που τώρα, μαθαίνεις τη ζωή χωρίς το αποθανών γονιό σου. Και ένα είδος κόλασης.\nTags:«Το να βλέπεις τους γονείς σου να πεθαίνουνείναι σκέτη κόλαση…» – Η συγκλονιστική επιστολή που σόκαρε το διαδίκτυο!!!η αυτογελοιοποίηση και το «αυτό» που αποκαλείται Jason – Αντιγόνη»


Η ΑΠΙΣΤΕΥΤΗ ΚΑΛΟΚΑΙΡΙΝΗ ΦΩΤΟΓΡΑΦΙΑ ΤΗΣ ΟΙΚΟΝΟΜΑΚΟΥ\nΑρχική σελίδα Celebrities Η απίστευτη καλοκαιρινή φωτογραφία της Οικονομάκου\nΗ απίστευτη καλοκαιρινή φωτογραφία της Οικονομάκου\nΟι διακοπές δεν σταματούν για την Αθηνά Οικονομάκου.\nΤι και αν ήρθαν οι πρώτες βροχές; Εκείνη το μυαλό της το έχει στην θάλασσα και στις βουτιές. Δείτε για παράδειγμα την φωτογραφία που ανέβασε στον προσωπικό της λογαριασμό στο instagram. Σε αυτή η ηθοποιός είχε κέφια και μάλιστα όπως μπορείτε να δείτε κάνει ένα κόλπο με βουτιά και τα μαλλιά της μοιάζουν... φανταστικά με το σχήμα που παίρνουν. Δείτε την.\nEίναι αυτή η πιο cool καλοκαιρινή εμφάνιση της Αθηνάς Οικονομάκου; H Αθηνά Οικονομάκου τις τελευταίες μέρες βρίσκεται στην...\nΟικονομάκου: Η βουτιά στο νερό που «τρέλανε» κόσμο Η Αθηνά Οικονομάκου απολαμβάνει τις καλοκαιρινές της διακοπές.\tΗ...\nΟικονομάκου: Η βουτιά στο νερό που «τρέλανε» κόσμο (2)\nΟικονομάκου: Η βουτιά στο νερό που «τρέλανε» κόσμο (2) Η Αθηνά Οικονομάκου απολαμβάνει τις καλοκαιρινές της διακοπές.\tΗ...\nΗ Οικονομάκου και ο… πειρατής!\nΗ Αθηνά Οικονομάκου ως άλλη Αλίκη Βουγιουκλάκη ζήτησε από τον πειρατή το... τόπι της. Δείτε την φωτογραφία που ακολουθεί λίγο...


Σελίδα Καταλόγου 563\nΚΑΡΕΚΛΑ ΠΟΛΥΠΡΟΠΥΛΕΝΙΟ NAVY BLUE S6316BA 52x53x81εκ\nΗ Ιταλία και το design είναι δυο λέξεις πλέον... συνώνυμες. Η καρέκλα S6316R από πολυπροπυλένιο είναι αποτέλεσμα του βιομηχανικού design και εμπνευσμένη από την Ιταλική φινέτσα. Γυαλιστερή με μοντέρνο σχεδιασμό και μεγάλη αντοχή σε χρώμα κόκκινο. Ιδανική για επεγγελματικούς χώρους αλλά και για το σπίτι σας θα σας χαρίσει άνεση και ξεκούραση. Tips: Οι τρέχουσες τάσεις διακόσμησης μας διδάσκουν να αναμίξουμε και να ταιριάξουμε τραπέζι και καρέκλες σε διάφορα χρώματα και σχήματα. Για αυτό προτείνουμε να φέρετε την ανανέωση στο χώρο της τραπεζαρίας συνδυάζοντας διαφορετικές καρέκλες. Τολμήστε να βάλετε καρέκλες σε διαφορετικό χρώμα στην ίδια τραπεζαρία ή ακόμα και διαφορετικού design. Διαστάσεις Μήκος: 52 εκ. Βάθος: 53 εκ. Ύψος: 81 εκ. Ύψος καθίσματος: 45,5 εκ.\nΗ καρέκλα S6316R από πολυπροπυλένιο είναι αποτέλεσμα του\n1 PCS 3.6 3.5 0.21 0.029 23 1 0 0 0\n1 STACK(22 PCS) 0 0 0 0 0 22 0.92 0.48 1.85


Αναρτήθηκε από Odysseas Tsintsirakos στις 12:23 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Odysseas Tsintsirakos στις 11:39 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Odysseas Tsintsirakos στις 7:18 π.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από Odysseas Tsintsirakos στις 9:54 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Odysseas Tsintsirakos στις 8:33 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Odysseas Tsintsirakos στις 6:40 π.μ. 1 σχόλιο: Σύνδεσμοι σε αυτήν την ανάρτηση


φαντάσματα στον Πάρνωνα! - Αστρονομικές δραστηριότητες - AstroVox\nφαντάσματα στον Πάρνωνα!\nView alepohori's images\n....και εκεί που ο Στέφανος και ο Νίκος βγήκαν από το καταφύγιο του Πάρνωνα να δουν την έκταση της ομίχλης, έγιναν μάρτυρες μιας περίεργης άλεως που πλανιόταν από πάνω τους..... Δεν έβαλαν τις φωνές, ίσως γιατί δε πρόλαβαν, ίσως επειδή τους κόπηκε η λαλιά απ' την τρομάρα (!), το σίγουρο είναι ότι όταν βγήκα και εγώ, διαπίστωσα και ο ίδιος την μυστήρια αυτή παρουσία....!!\nΦυσικά δεν υπάρχουν φαντάσματα, αλλά επρόκειτο για ένα πολύ όμορφο φαινόμενο διάθλασης. To σκηνικό που στήσαμε για να εμφανιστεί αυτή η "μαγική αύρα" ήταν απλό: Ένας από τους 3 μας στεκόταν ακίνητος, έχοντας πίσω του τους άλλους 2 σε μικρή απόσταση να φωτίζουν το κεφάλι του με δυνατούς λευκούς φακούς. Ο μπροστινός λοιπόν μπορούσε εύκολα να δει την σκιά του κεφαλιού του να απλώνεται μπροστά του και να βυθίζεται μακριά μέσα στην ομίχλη. Αλλά όταν κοιτoύσε ψηλότερα, μπορούσε να δει κάτι απρόσμενο, αναπάντεχο, εντυπωσιακό και τουλάχιστον για εμάς τους 3, πρωτόγνωρο: Η σκιά του περιβαλλόταν από μια λευκή άλω, η οποία μάλιστα διέγραφε πλήρη κύκλο γύρω από την σκιά. Η άλως αυτή ήταν πολύ εκλεκτική: Απαιτούσε οι 2 με τους φακούς να βρίσκονται σε συγκεκριμένη απόσταση πίσω από τον ακίνητο μπροστινό. Λίγο μπροστά ή λίγο πίσω να βρίσκονταν, η άλως χανόταν, έσβηνε. Και όχι μόνο αυτό...: Ήταν εμφανής ΜΟΝΟ από τον μπροστινό και καθόλου από τους 2 φωτιστές. Οι φωτιστές απλά έβλεπαν την σκιά του μπροστινού τους να απλώνεται στην ομίχλη και τίποτα παραπάνω. Ο μπροστινός μετέφερε κάθε φορά στους πίσω τις εντυπώσεις του από το καταπληκτικό φαινόμενο της άλεως που τον περιέβαλλε, με επιφωνήματα ενθουσιασμού.\nΓεννήθηκε το ερώτημα: Έπαιζε ρόλο η παρουσία του μπροστινού ατόμου στην δημιουργία της άλεως; Αρχικά εγώ νόμιζα πως "ναι", έπαιζε ρόλο. Μετά από λίγη σκέψη όμως, αναθεώρησα: Ο μπροστινός που απολάμβανε αυτό το φαινόμενο, ΔΕΝ έπαιζε κανένα ρόλο στην δημιουργία της άλεως. Ο μόνος ρόλος του ήταν αυτός της θέασης, της μαρτυρίας, έπρεπε να ήταν κάποιος εκεί για να την δει. Διότι βάσει της θέσης των φωτιστών και της γωνίας διάθλασης, η οποία (αν δε κάνω λάθος) είναι 22 μοίρες (βλ. τα γνωστά "sundogs"), η άλως μπορούσε να φανεί μόνο από μια συγκεκριμένη θέση, αυτή που αντιστοιχεί σε γωνία θέασης όση και η γωνία διάθλασης, δηλαδή, 22 μοίρες. Γι' αυτό εμφανίζεται κυκλική.\nΗ φωτογραφία δεν έχει υποστεί επίτηδες μείωση θορύβου, παρά τα 3200 ISO και τα 13 s της έκθεσης, ώστε να δοθεί έμφαση στον "μυστηριακό" τόνο του θέματος (ΚΑΙ αυτό ιδέα του Στέφανου)!\nΦίλες και φίλοι, απολαύστε!\nPhoto Information for φαντάσματα στον Πάρνωνα!\nΔημοσιεύτηκε Μάρτιος 7, 2011\nΔε σας πιστεύω!!!!\nΤίποτα τελικά δεν πτωεί τους αστρονόμους! Κόντρα στον καιρό...\nΠάντα κάτι θα βρείτε να "βασανίσετε" το μυαλό σας και να περάσει δημιουργικά η ώρα!!!\nΣτέφανος Σοφολόγης 132\nΔημήτρη, αυτή η πρώτη απόπειρα καταγραφής νομίζω είναι και η καλύτερη. Ακόμα και τα δέντρα "έγραψαν" φοβερά, συμμετέχοντας στο γκροτέσκο αποτέλεσμα!\nΔημοσιεύτηκε Μάρτιος 8, 2011\nΤέλειο! Ωραίες και οι δυο, μαρέσει σε αυτή που φαίνονται και τα δέντρα.\nΔημοσιεύτηκε Μάρτιος 9, 2011\nΠολύ ατμοσφαιρική φωτογραφία.Μπράβο Δημήτρη.\ndark nebula 0\nΔημοσιεύτηκε Μάρτιος 12, 2011\nη αυρα του ανθρωπου που στεκοταν μπρωστα


LA Auto Show: Νέο Mitsubishi Mirage | Drive\nLA Auto Show: Νέο Mitsubishi Mirage\nΤο νέο Mirage, που εκτίθεται στο Los Angeles, μας δείχνει πώς θα είναι το ανανεωμένο Space Star που θα πωλείται στην Ευρώπη.\nΠέμπτη, 19 Νοεμβρίου 2015 | Κλεάνθης Τριανταφυλλίδης Επικοινωνία\nΗ Mitsubishi δείχνει την αφοσίωσή της στην αγορά των ΗΠΑ, παρουσιάζοντας το Mirage στην έκθεση του Los Angeles - όπως είχαμε ήδη γράψει.\nTo ανανεωμένο Mirage (Space Star για την ευρωπαϊκή αγορά), που θα αρχίσει να πωλείται στην Αμερική την ερχόμενη άνοιξη, έχει ξανασχεδιασμένους προφυλακτήρες, πιο μεγάλη και τονισμένη μάσκα, και νέα φώτα. Έχει επίσης ξανασχεδιασμένο καπό, νέους προβολείς ομίχλης και διαφορετικούς τροχούς.\nΤο εσωτερικό έχει φρεσκαριστεί με ένα νέο τιμόνι, διαφορετικό πίνακα οργάνων και αναβαθμισμένες επενδύσεις. Προσφέρονται και κάμποσα νέα έξτρα στοιχεία εξοπλισμού, που περιλαμβάνουν ένα ηχοσύστημα 300W της Rockford-Fosgate, καθώς και ένα σύστημα πολυμέσων συμβατό με Apple CarPlay και Android Auto.\nΟ 3κύλινδρος βενζινοκινητήρας 1,2 λίτρων έχει και αυτός αναβαθμιστεί με ένα νέο “roller type” εκκεντροφόρο που αυξάνει την απόδοση στους 79 PS και τα 10,2 kgm (για τις ΗΠΑ, αφού στην Ευρώπη έχει ήδη 80 PS και 10,8 kgm).\nΤο νέο Mirage έχει επίσης πιο άκαμπτο πλαίσιο και αναθεωρημένη ανάρτηση με διαφορετικές σχέσεις ελατηρίων-αμορτισέρ. Βελτιωμένα είναι και τα φρένα, με μεγαλύτερους δίσκους μπροστά και νέα υλικά τριβής σε τακάκια και σιαγόνες για καλύτερη απόδοση στο φρενάρισμα.\nΌσον αφορά στον εξοπλισμό ασφάλειας, το νέο Mirage είναι εφοδιασμένο με 7 αερόσακους, ABS, σύστημα ελέγχου ευστάθειας Active Stability Control και σύστημα ελέγχου της πίεσης των ελαστικών.


80 χρoνια πριν... 2-6-1938 | Απόψεις | Η ΚΑΘΗΜΕΡΙΝΗ\n80 χρoνια πριν... 2-6-1938\nΣΥΝΕΝΤΕΥΞΗ ΧΙΤΛΕΡ: «Είναι ψεύδος ότι επιζητώ τον πόλεμον. Εξακολουθώ πάντοτε εργαζόμενος υπέρ της ειρήνης. […] Η Γερμανία αφυπνίσθη. Είναι ελευθέρα. Είναι η πλέον φιλελευθέρα χώρα εξ όσων αναφέρει η ιστορία. Η νέα Γερμανία ουδέποτε θα θελήση να διαταράξη την ειρήνην. […] Η Γερμανία δεν θέλει να αφομοιώση ξένους λαούς, ούτε να αφομοιωθή υπό άλλων. Δεν πιστεύομεν ότι βιολογικώς ή πολιτικώς είναι δυνατόν να πραγματοποιηθούν τοιαύτα αμαλγάματα».\nΜΕΣΗ ΟΔΟΣ: Σήμερον και οι καθαρεύοντες έχουν κάμει πολλάς υποχωρήσεις και οι δημοτικισταί έβαλαν πολύ νερό εις το κρασί των. Τόσον ώστε η γλώσσα του Μιστριώτου [στη φωτογραφία] να είναι εξίσου αποκρουστέα όσον και η γλώσσα του μακαρίτου Ψυχάρη. Το έθνος, ο λαός κατώρθωσε και εις το σημείον αυτό ν’ ακολουθήσει την μέσην οδόν.\nΟ ΚΟΣΜΟΣ ΤΗΣ ΑΥΡΙΟΝ: Η παγκόσμιος Εκθεσις της Νέας Υόρκης του 1939 θα είναι η μεγαλοπρεπεστέρα από όσας οργανώθηκαν μέχρι σήμερον. [...] Ο πλούτος της χώρας και τα άφθονα μέσα επιτρέπουν [στους Αμερικανούς] να πραγματοποιήσουν τα πλέον τολμηρά και κολοσσιαία σχέδια.


Σαββατοκύριακο για φάγωμα | Άρθρα | Bostanistas.gr : Ιστορίες για να τρεφόμαστε διαφορετικά\nΣαββατοκύριακο για φάγωμα\nτης Χριστίνας Ταχιάου 17 Μαΐου 2013 • τρόφιμα, ενημέρωση, εκδηλώσεις\nΗ ενημέρωση σχετικά με τα τρόφιμα δεν είναι μια ακόμη μόδα. Είναι μια αναγκαιότητα της εποχής.\nΚαι καλά στην περιφέρεια, όπου υπάρχει η δυνατότητα καλλιέργειας των βασικών ειδών διατροφής στους κήπους, η επαφή με τη γη, ο έλεγχος των πρώτων υλών. Τι γίνεται σε Αθήνα και Θεσσαλονίκη, όπου δεν έχουμε αυτή τη δυνατότητα;\nΔιαβάζουμε, ρωτάμε και παρακολουθούμε εκδηλώσεις. Γι' αυτό το σαββατοκύριακο υπάρχουν πολύ καλές προτάσεις.\nΣτην «Τεχνόπολις» του Δήμου Αθηναίων, σήμερα, αύριο και την Κυριακή, διοργανώνεται για 4η συνεχόμενη χρονιά το «Agro Quality Festival». Παραγωγοί με πιστοποιημένα και παραδοσιακά προϊόντα θα βρίσκονται εκεί για να φέρουν έναν αέρα υπαίθρου στο Γκάζι. Παιχνίδια, παραστάσεις κι εκδηλώσεις πλαισιώνουν το «Παραδοσιακό χωριό» που θα στηθεί ενώ το Συνέδριο Αγροτικής Επιχειρηματικότητας έρχεται να θέσει θέματα όπως η νέα ΚΑΠ της ΕΕ, διατροφική ασφάλεια, ελέγχους ποιότητας και πιστοποίησης και το νέο μοντέλο επιχειρηματικής ανάπτυξης.\nΣτη Θεσσαλονίκη, από αύριο, Σάββατο, ως τη Δευτέρα 20 Μαΐου, στο Perrotis College της Αμερικανικής Γεωργικής Σχολής πραγματοποιείται το συνέδριο “Food, Taste and Society”. Επίσημη προσκεκλημένη είναι η συγγραφέας και σεφ Νταϊάνα Κόχυλα. Ο ζαχαροπλάστης Παύλος Τερκενλής (ναι, με τα τσουρέκια που μοσχοβολούν από απόσταση) θα δείξει τα μυστικά του ενώ το ξινόμαυρο, σύμφωνα με τους διοργανωτές, θα ανταμώσει τη γερμανική κουζίνα. Για λεπτομέρειες μπορείτε να δείτε εδώ.\nΕπίσης την Κυριακή η Αμερικανική Γεωργική Σχολή διοργανώνει στην Αθήνα τη φιλανθρωπική εκδήλωση Barbeque. Πληροφορίες και προσκλήσεις στο 2310 492 725 & 726 και στη διεύθυνση events@afs.edu.gr\nΤέλος, στο Τελλόγλειο Ίδρυμα Τεχνών ΑΠΘ στη Θεσσαλονίκη θα πραγματοποιηθεί την Κυριακή για τέταρτη φορά ο κύκλος «Άρτος και Οίνος». Οι επισκέπτες γνωρίζουν ότι η εκδήλωση αποτελεί μία μοναδική ευκαιρία για να γνωρίσουν και να μιλήσουν με οινοπαραγωγούς και αρτοποιούς από τη Θεσσαλονίκη και την ευρύτερη περιοχή. Εξαιρετικές ποικιλίες κρασιού και ξεχωριστά είδη ψωμιού θα είναι στη διάθεσή τους ενώ όσοι το επιθυμούν μπορούν να δοκιμάσουν αλλά και να αγοράσουν κρασί και ψωμί για το σπίτι ή τους φίλους τους. Η ποιότητα των προϊόντων είναι υψηλή ενώ οι τιμές πολύ προσιτές. Η είσοδος, πάντως, είναι δωρεάν.